tripathysagar/odia_wiki huggingface dataset:
ଭିରାଜପେଟ ବା ଭିରାଜପେଟେ, ଭାରତୀୟ ରାଜ୍ୟ କର୍ଣାତକର କୋଡଗୁ ଜିଲ୍ଲାର ଦ୍ୱିତୀୟ ବୃହତ ସହର । ଏହା ଏକ କ୍ଷୁଦ୍ର ସହର ହେବା ସହ କଫି ଓ ମସଲା ଚାଷ ପାଇଁ ଜଣାଶୁଣା । ଜିଲ୍ଲା ମୁଖ୍ୟାଳୟ ମନ୍ଦିକେରିଠାରୁ ୩୦ କିଲୋମିଟର ଦୂରରେ ଥିବା ଏହି ସହର ନିକଟରେ ଆମ୍ମାଥି, ଗୋଣିକୋପ୍ପଳ, ପୋନମ ପେଟ ଆଦି ସହର ରହିଛି । କେବଳ ରାସ୍ତା ପଥରେ ଯାତାୟତ ଶୁବୁଢା ଥିବା ଏହି ଅଞ୍ଚଳ ବାଙ୍ଗାଲୋରଠାରୁ ୨୫୦ କିଲୋମିଟର ଦୂର । ଇତିହାସ ଭିରାଜପେଟ ନାମ ପ୍ରାଚୀନ କୋଗାଗୁ ରାଜ୍ୟର ଶାସକ ଭିରାଜେନ୍ଦ୍ରଙ୍କ ନାମାନୁସାରେ ଭିରାଜେନ୍ଦ୍ରପେଟେ ହେଇ ପରେ ଭିରାଜପେଟକୁ ଅପଭ୍ରଂଶ ହେଇଥିଲା । ଦକ୍ଷିଣ ଭାରତର ରାଜା ମାନଙ୍କଦ୍ୱାରା ଶାସିତ ହେଇଥିବା ଏହି ସହରର ଇତିହାସ ଅତି ପ୍ରାଚୀନ । ପର୍ଯ୍ୟଟନ ଏହି ଅଞ୍ଚଳରେ ଥିବା ଆୟାପ୍ପା ମନ୍ଦିର , ମଲେଥିରିକେ ପର୍ବତ ଶିଖର ରେ ଥିବା ଶିବ ମନ୍ଦିର ଦର୍ଶନୀୟ ସ୍ଥାନ ହେଇଥିବା ବେଳେ ୨୨୦ ବର୍ଷ ପୁରାତନ ସେଣ୍ଟ ଆନ୍ନେ ଚର୍ଚ ତାହର ଗୋଥିକ ସ୍ଥାପତ୍ୟ ପାଇଁ ବିଖ୍ୟାତ । ଏହି ସହରରେ କଫି ଓ ମସଲା ଚାଷ ବହୁଳ ପରିମାଣରେ ହେଇଥାଏ । ଏସିଆର ସର୍ବବୃହନ ମହୁ ଉପପାଦିତ ହଉଥିବା ଅଞ୍ଚଳ ହିସାବରେ ଭିରାଜପେଟର ଉଲ୍ଲେଖ ଅଛି । ମାଡିକେରି ବା ମେରଶେରା-ଦଶରା ଏହି ଅଞ୍ଚଳର ପ୍ରସିଦ୍ଧ ପର୍ବ । ୧୦ ଦିନ ବ୍ୟାପୀ ଏହା ଚାଲେ । ଏହି ଅଞ୍ଚଳର ଜଳବାୟୁ ଅତ୍ୟନ୍ତ ମନୋରମ ଥିବାରୁ ଏହାକୁ ଶୈଳ ନିବାସ ଭାବେ ବ୍ୟବହାର କରିବାକୁ ଅନେକ ପର୍ଯ୍ୟଟକ ଆସନ୍ତି । ଜନସଂଖ୍ୟା ୨୦୦୧ ଜନଗଣନା ଅନୁସାରେ ଏଠାରେ ୩୦,୦୦୦ ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ୫୧% ଥିଲା । ସାକ୍ଷ୍ୟରତା ହାର ୮୧% ଯାହା ଜାତୀୟ ହାରଠାରୁ ବହୁତ ଅଧିକ । ୬ ବର୍ଷରୁ କମ ୧୧% ରହିଥିବାର ଜନାଜାଏ। ତୀର୍ଥ ସ୍ଥଳ .  ' ଯାତାୟତ ରାସ୍ତାଦ୍ୱାରା ଏଠାରୁ ମାଙ୍ଗାଲୋର , ମହିଶୂର , ଓ ବାଙ୍ଗାଲୋରକୁ ଯିବା ଶୁବୁଢା ଥିବା ବେଳେ ନିକଟସ୍ଥ ରେଳଷ୍ଟେସନ ଥାଲାସେରୀଠାରେ ଅଛି । ଏହା ୧୩୧ କିଲୋମିଟର ଦୂର ।
ଜିଲ୍ଲୂ  (ଜନ୍ମ: ୧୯୦୫) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ହିନ୍ଦୀ କଥାଚିତ୍ର ଜଗତରେ କାମ କରୁଥିଲେ  । ୧୯୨୪ ମସିହାରୁ ଅଭିନୟ ଜୀବନ ଆରମ୍ଭ କରିବା ପରେ ସେ ଅନେକ ଚରିତ୍ର ଭୂମିକାରେ ଅଭିନୟ କରିଥିଲେ ଏବଂ ୧୯୫୦ ଦଶକରେ ମଦର୍ ଇଣ୍ଡିଆ ଓ ମୁଗଲ୍-ଏ-ଆଜମ୍ ଭଳି ଜଣାଶୁଣା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ଜନ୍ମ ସେ ୧୯୦୫ ମସିହାରେ ବ୍ରିଟିଶ ଭାରତ ଅନ୍ତର୍ଗତ ବମ୍ବେଠାରେ ଜନ୍ମଗ୍ରହଣ କରିଥିଲେ ଓ ଜନ୍ମ ସମୟରେ ତାଙ୍କ ନାମ ଥିଲା ଜୁଲେକା ଇବ୍ରାହାଇନ୍ । ଅଭିନୟ ଜୀବନ ୧୯୨୪ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲା । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ବୀର ଦୁର୍ଗାଦାସ । ସେ ଯୁବାବସ୍ଥାରେ ଭାରତର ପ୍ରଥମ କଥାକୁହା କଥାଚିତ୍ର ଆଲାମ ଆରାରେ ମଧ୍ୟ କାମ କରିଥିଲେ । ୧୯୫୦ ଦଶକର ଜଣାଶୁଣା ତଥା ବ୍ୟବସାୟିକ ସଫଳତା ପାଇଥିବା ହିନ୍ଦୀ କଥାଚିତ୍ର ମଦର ଇଣ୍ଡିଆ ଏବଂ ମୁଗଲ-ଏ-ଆଜମରେ ସେ ଅଭିନୟ କରିଥିଲେ । ସେ ଅନେକ କଥାଚିତ୍ରରେ ଛୋଟ ଛୋଟ ଚରିତ୍ର ଅଭିନେତ୍ରୀ ଭାବରେ କାମ କରିଥିଲେ । ମଦର ଇଣ୍ଡିଆର ସେ ନାୟିକା ରାଧାଙ୍କ ଶାଶୁ ଏବଂ ମୁଗଲ-ଏ-ଆଜମର ମୁଖ୍ୟ ନାୟିକା ଅନାରକଲିଙ୍କ ମାଆ ଭୂମିକାରେ ଅଭିନୟ କରିଥିଲେ । ସେ ମଦହୋଶରେ ମୀନା କୁମାରୀଙ୍କ ମାଆ ଭୂମିକାରେ ଅଭିନୟ କରିଥିଲେ । ମାଆ ଭୂମିକାରେ ସେ ଅଧିକ କାମ କରିଥିବାରୁ, ସେ କଥାଚିତ୍ର ଜଗତରେ ଜିଲ୍ଲୂ ମାଆ ଭାବରେ ପରିଚିତ । ଅଭିନୀତ କଥାଚିତ୍ର ୧୯୬୦: ମୁଗଲ-ଏ-ଆଜମ୍   ଅନାରକଲିଙ୍କ ମାଆ ୧୯୫୭: ମଦର୍ ଇଣ୍ଡିଆ   ସୁନ୍ଦର ଚାଚି ୧୯୫୧: ମଦହୋଶ   ସୋନିର ମାଆ ୧୯୫୧: ସନମ   ଜୋଗିନୀର ମାଆ ୧୯୫୦: ମଗରୂର୍   ମନୋହରର ମାଆ ୧୯୫୦: ସବକ୍ ୧୯୪୭: ଜୁଗନୁ   ଦିଲ୍ଲୀପ କୁମାରଙ୍କ ମାଆ ୧୯୪୫: ତଦବିର ୧୯୪୫: ନସୀବ ୧୯୪୫: ଫୁଲ୍ ୧୯୪୫: ବିକ୍ରମାଦିତ୍ୟ ୧୯୪୪: ଗାଲି ୧୯୩୯: ପୁକାର୍ ୧୯୩୧: ଆଲମ୍ ଅରା ୧୯୨୪: ଚନ୍ଦ୍ରଗୁପ୍ତ ଔର୍ ଚାଣକ୍ୟ ୧୯୨୪: ରଜିୟା ବେଗମ ୧୯୨୪: ଶାହା ଜେହାନ ୧୯୨୪: ବୀର ଦୁର୍ଗାଦାସ ମୃତ୍ୟୁ ୨୦୦୪ ମସିହାରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୯୮ ବର୍ଷ ବୟସ ହୋଇଥିଲା ।
ସରକାରୀ ଗୋପବନ୍ଧୁ ପୌର ଉଚ୍ଚ ବିଦ୍ୟାଳୟ ରାୟଗଡ଼ା ଜିଲ୍ଲାର ରାୟଗଡ଼ାଠାରେ ଅବସ୍ଥିତ ଏକ ଦ୍ୱିଭାଷି  (ଓଡ଼ିଆ ଏବଂ ତେଲୁଗୁ ମାଧ୍ୟମ) ଉଚ୍ଚବିଦ୍ୟାଳୟ  । ଇତିହାସ ଏହି ବିଦ୍ୟାଳୟ ୧୯୭୨ ମସିହାରେ ରାୟଗଡ଼ା ଜିଲ୍ଲାର ରାୟଗଡ଼ାଠାରେ ସ୍ଥାପନା କରାଯାଇଥିଲା । ୨୦୦୪ ମସିହା ପର୍ଯ୍ୟନ୍ତ ବିଦ୍ୟାଳୟଟି ସ୍ଥାନୀୟ ନଗରପାଳିକାର ପରିଚାଳନାଧୀନ ଥିଲା । ଅଧୁନା ଏହି ଓଡ଼ିଆ ଏବଂ ତେଲୁଗୁ ମାଧ୍ୟମ ବିଦ୍ୟାଳୟଟି ଓଡ଼ିଶା ସରକାରଙ୍କ ବୋର୍ଡ ଅଫ୍‌ ସେକେଣ୍ଡରି ଏଡୁକେସନ୍‌, ଓଡ଼ିଶା ଅଧୀନରେ ପରିଚାଳିତ । ବିଦ୍ୟାଳୟରେ ଏକ ଇକୋ କ୍ଳବ୍‌ ସଂସ୍ଥାପିତ । ପରିସର ଓ କୋଠାବାଡି ଏହି ବିଦ୍ୟାଳୟରେ ମୋଟ ଦୁଇଟି ଘର ଅଛି । ବିଦ୍ୟାଳୟରେ ଖେଳ ପଡ଼ିଆ ଓ ପାଠାଗାର ଅଛି ।
ଅବସ୍ଥିତି କୋରାପୁଟଠାରୁ ଏହାର ଦୂରତା ୧୦୦ କିଲୋ ମିଟର ଓ କୋଟପାଡ଼ଠାରୁ ୩୦ କିଲୋମିଟର। ଏହା କୋଟପାଡ଼ ବ୍ଲକର ଛର୍ତଲା ପଞ୍ଚାୟତ ନିକଟରେ ଅବସ୍ଥିତ। ବିଶେଷତା ଏକ କ୍ଷୁଦ୍ର ଜଳ ପ୍ରପାତ। ଆକର୍ଷଣ ପ୍ରାକୃତିକ ଶୋଭାରେ ଭରପୁର, ବଣଭୋଜି ପାଇଁ ଏକ ଉପଯୁକ୍ତ ସ୍ଥାନ। ଏହା ବିପଦ ସଙ୍କୁଳ ହୋଇଥିବାରୁ ମାର୍ଗଦର୍ଶକଙ୍କ ସାହାଯ୍ୟ ନେବା ଜରୁରୀ। ଯୋଗାଯୋଗ ଯିବା ଆସିବା କରିବାପାଇଁ କୋରାପୁଟଠାରୁ ଯାନବାହନର ସୁବିଧା ରହିଛି।
କେନ୍ଦୁଝର  (କ୍ରମିକ ସଂଖ୍ୟା: ୨୪) କେନ୍ଦୁଝର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କେନ୍ଦୁଝର  (ପୌ), କେନ୍ଦୁଝର ବ୍ଳକ, ଝୁମ୍ପୁରା ବ୍ଳକର କିଛି ଅଂଶ ଓ ବାଂଶପାଳ ବ୍ଳକର କିଛି ଅଂଶ  । ଗତ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ମୋହନ ଚରଣ ମାଝୀ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳ ପ୍ରାର୍ଥୀନୀ ମୀନା ମାଝୀଙ୍କଠାରୁ ୧୧,୫୭୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅଭିରାମ ନାଏକ ଭାରତୀୟ ଜନତା ପାର୍ଟି ପ୍ରାର୍ଥୀ ମୋହନ ଚରଣ ମାଝୀଙ୍କଠାରୁ ୮୬୭୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁବର୍ଣ୍ଣ ନାୟକ, ଭାରତୀୟ ଜନତା ପାର୍ଟି ପ୍ରାର୍ଥୀ ମୋହନ ଚରଣ ମାଝିଙ୍କଠାରୁ ୭,୨୬୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଆନ୍ତର୍ଜାତିକ ନୃତ୍ୟ ଦିବସ ପ୍ରତିବର୍ଷ ଅପ୍ରେଲ ମାସ ୨୯ ତାରିଖ ଦିନ ପାଳନ କରାଯାଏ । ୟୁନେସ୍କୋର ଅଂଶୀଦାର ଅନୁଷ୍ଠାନ ଆନ୍ତର୍ଜାତୀୟ ନାଟ୍ୟ ଅନୁଷ୍ଠାନ (ଆଇଟିଆଇ)ର ନୃତ୍ୟ ସମିତିଦ୍ୱାରା ଏହି ଦିବସ ୧୯୮୨ ମସିହାରୁ ପାଳିତ ହେଉଛି  । ଆଧୁନିକ ବାଲେଟ ନୃତ୍ୟର ଜନକ ଜିନ ଜର୍ଜେସ ନଭେରଙ୍କ ଜନ୍ମଦିବସ ଅପ୍ରେଲ ୨୯ତାରିଖ ଦିନ ଏହି ଦିବସ ପାଳନ କରାଯାଏ । ବିଶେଷତ୍ୱ ୧୯୮୨ ମସିହାରୁ ପ୍ରତିବର୍ଷ ଆଇଟିଆଇ, ନୃତ୍ୟ କ୍ଷେତ୍ରରେ ଜଣେ ଜଣାଶୁଣା ବ୍ୟକ୍ତିତ୍ୱଙ୍କୁ ଏହି ଦିବସ ବାବଦରେ ଏକ ବାର୍ତ୍ତା ଲେଖିବାକୁ ଅନୁରୋଧ କରେ । ବିଶ୍ୱର କୌଣସି ଏକ ସହରରେ ଆଇଟିଆଇଦ୍ୱାରା ବିଭିନ୍ନ ପ୍ରକାରର ନୃତ୍ୟ ପ୍ରଦର୍ଶନ, ସମ୍ପାନ ଆଦି ଆୟୋଜନ କରାଯାଏ ।
ହାଣ୍ଡିଆ  ବଡଜ୍‌ହାଣ୍ଡି, ଇଲି, କୁଷ୍‌ନା ଓ ଡିଆଙ୍ଗ ଭାବେ ମଧ୍ୟ ପରିଚିତ  ଓଡ଼ିଶା, ବିହାର, ଝାଡ଼ଖଣ୍ଡ, ମଧ୍ୟ ପ୍ରଦେଶ ଓ ଛତିଶଗଡ଼ରେ ଆଦିବାସି ଜନଜାତିମାନେ ବ୍ୟବହାର କରୁଥିବା ଏକ ପ୍ରକାର ମାଦକ ପାନୀୟ । ଭାତକୁ ଏକ ସ୍ୱତନ୍ତ୍ର କିଣ୍ୱନ ପ୍ରଣାଳୀ ଦେଇ ହାଣ୍ଡିଆ ପ୍ରସ୍ତୁତ କରାଯାଇଥାଏ । ଏହା ସାଧାରଣତଃ ନିଶାଯୁକ୍ତ ଏବଂ ପେଟ ଥଣ୍ଡା ରଖିବାରେ ସାହାଯ୍ୟ କରିଥାଏ । ତତସହିତ ଏହା ଶରୀରକୁ ଶକ୍ତି ପ୍ରଦାନ କରିବାରେ ମଧ୍ୟ ସହାୟ ହେଇଥାଏ । ପ୍ରସ୍ତୁତି ପ୍ରଣାଳୀ ଇଷତ ଖଇରିଆ ରଙ୍ଗର ଉଷୁନା ଚାଉଳକୁ ପ୍ରଥମେ ଅଳ୍ପ ପାଣି ଦେଇ ରନ୍ଧାଯାଏ, ଯେପରି ଭାତ ହେଲାପରେ ପେଜ ନିଗାଡ଼ିବାକୁ ନ 'ପଡ଼େ । ଭାତ ହେବା ପରେ ଏହାକୁ ପ୍ଲାଷ୍ଟିକ ଚଟେଇ ଉପରେ ଖରାରେ ଶୁଖିବାକୁ ଛାଡ଼ି ଦିଆଯାଏ । ଏହା ପରେ କିଛି ବଣ୍ୟ ଜାତୀୟ ଗୁଳ୍ମ ଓ ଚେରମୂଳୀକୁ  (ସାନ୍ତାଳୀ ଭାଷାରେ ମୂଳିକା ଯଥା ଦୁଦୁରା ଚେର, ମଞ୍ଜୁଆତି ଗଛ ଚେର) ଗୁଣ୍ଡ କରି ଭାତ ସହିତ ମିଶାଇ ଦିଆଯାଏ  । ଛୋଟ ଛୋଟ ଭାତର ଗୁଳା  (ରାନୁ) ମଧ୍ୟ ପ୍ରସ୍ତୁତ କରାଯାଏ ଏବଂ ୪ ଦିନ ପର୍ଯ୍ୟନ୍ତ ଖରାରେ ଶୁଖାଯାଏ  । ଏକ କିଲୋଗ୍ରାମ ଚାଉଳ ପାଇଁ ୩-୪ଟି ରାନୁ ଯଥେଷ୍ଟ । ଭାତ ଗୁଳା ଗୁଡ଼ିକୁ ବଡ଼ ମାଟି ହାଣ୍ଡିରେ ରଖି ଶାଳପତ୍ରଦ୍ୱାରା ହାଣ୍ଡିର ମୁହଁ ବନ୍ଦ କରି ଦିଆଯାଏ । ଏହିପରି ଭାବେ କିଣ୍ୱନ ହେବାକୁ ୩-୪ ଦିନ ପର୍ଯ୍ୟନ୍ତ ଛାଡ଼ିଦିଆଯାଏ । ଶେଷରେ କିଣ୍ୱନ ହୋଇଥିବା ଭାତରୁ ପାଣିକୁ ନିଗାଡ଼ି ଅଲଗା କରିଦେବା ପରେ ତାକୁ ଏକ ଜାଲି ଉପରେ ଘସା ହୁଏ।ସେଇ ମଣ୍ଡରେ ଦଶ ଗୁଣ ପାଣି ମିଶାଇ ହାଣ୍ଡିଆ ପ୍ରସ୍ତୁତ ହୋଇଥାଏ । ଏହା ନୀରା ନାମରେ ମଧ୍ୟ ପରିଚିତ।
ୟଜ  ଇଂରାଜୀରେ    (ଅନ୍ୟ ନାମ ଫ୍ରାମ୍ବେସିଆଟ୍ରୋପିକା, ଥାଇମୋସିସ, ପୋଲିପାପିଲାମୋଟ୍ରୋପିକମ, ପରଙ୍ଗି, ବାଉବା, ଫ୍ରମ୍ବୋସି ଓ ପିଆନ; ଇଂରାଜୀରେ ଯଥାକ୍ରମେ ,ଓ ) ଏକ ଗ୍ରଷ୍ମମଣ୍ଡଳୀୟ ସଂକ୍ରମଣ ରୋଗ ଯାହା ଚର୍ମ, ହାଡ଼ ଓ ଗଣ୍ଠିମାନଙ୍କୁ ଆକ୍ରମଣ କରେ ଓ ସ୍ପାଇରୋକିଟ ଜୀବାଣୁ ଟ୍ରେପୋନେମା ପାଲିଡମ ପର୍ଟେନ୍ୟୁଦ୍ୱାରା ହୁଏ  । ରୋଗ ଆରମ୍ଭ ହେଲେ ଚର୍ମରେ ୨ରୁ ୫ ସେମି ବିଶିଷ୍ଟ ଗୋଟିଏ ଟାଣ ଗୋଲାକାର ଫୁଲା   ହୁଏ । ଏହି ଫୁଲାଟିର ମଧ୍ୟଭାଗ ଖୋଲିଯାଇ ଘାଆ ହୋଇଯାଇପାରେ । ଏହି ପ୍ରାରମ୍ଭିକ ରୋଗ ୩ରୁ ୬ ମାସ ମଧ୍ୟରେ ଶୁଖିଯାଏ । କିଛି ସପ୍ତାହରୁ କିଛି ବର୍ଷ ପଶ୍ଚାତ ଗଣ୍ଠି ଓ ହାଡ଼ରେ ଯନ୍ତ୍ରଣା ହୁଏ, ଥକ୍କାଣ ହୁଏ ଓ ନୂଆ ଚର୍ମ ଲକ୍ଷଣ ବାହାରେ । ହାତ ପାପୁଲି ଓ ପାଦତଳ ଘାଆ ହୋଇଯାଏ । ନାକ ହାଡ଼ର ଆକାର ବଦଳି ଯାଏ । ପାଞ୍ଚ ବର୍ଷ ବା ପରେ ବଡ଼ ଆକାରର ଚର୍ମ ମରିଯାଇ ଶୁଖି ସ୍କାର ହୁଏ । ୟଜ ସଂକ୍ରମିତ ଲୋକର ଲିଜନରୁ ନିର୍ଗତ ତରଳପଦାର୍ଥ ସ‌ହ ସିଧା ସଂସ୍ପର୍ଷରେ ଆସିଲେ ଏହି ରୋଗ ଦିଏଁ । ଏହା ଏକ ଅଯୌନିକ ରୋଗ । ଏହା ପିଲାମାନଙ୍କୁ ଅଧିକ ଧରେ, ସାଥୀ ହୋଇ ଖେଳିବା ସମୟରେ ବ୍ୟାପେ । ଅନ୍ୟ ସମ୍ପର୍କିତ ରୋଗମାନଙ୍କର ନାମ ବେଜେଲ  (ଜୀବାଣୁ ନାମ ଟ୍ରେପୋନେମା ପାଲିଡମ ଏଣ୍ଡେମିକମ, ଇଂରାଜୀରେ ), ପିଣ୍ଟା  (ଜୀବାଣୁ ନାମ ଟ୍ରେପୋନେମା ପାଲିଡମ କାରାଟିଅମ ଇଂରାଜୀରେ ) ଓ ସିଫିଲିସ  ଜୀବାଣୁ ନାମ ଟ୍ରେପୋନେମା ପାଲିଡମ ପାଲିଡମ ଇଂରାଜୀରେ   । ଏହାର ଆକୃତି ଓ ଲକ୍ଷଣ ଦେଖିବା ପରେ ରୋଗ ନିର୍ଣ୍ଣୟ କରାଯାଏ । ରକ୍ତ ଆଣ୍ଟିବଡି ପରୀକ୍ଷା ଉପକାରୀ ହୋଇପାରେ କିନ୍ତୁ ପୂର୍ବତନ ଓ ଏବେକାର ରୋଗ ଫରକ ଜଣେଇ ପାରେନାହିଁ । ପଲିମରେଜ ଚେନ ରିଆକ୍‌ସନ  ( ବା ) ଏହାର ସଠିକ ନିର୍ଣ୍ଣୟାତ୍ମକ ପରୀକ୍ଷା  । ରୋଗୀଙ୍କୁ ଆରୋଗ୍ୟ କରି ରୋଗ ବ୍ୟାପିବା ସଙ୍କଟ ଦୂର କରି ପ୍ରତିରୋଧ କରିବାହିଁ ଆଶିଂକ ସଠିକ୍ ପଦ୍ଧତି । ବ୍ୟାପକ ରୋଗ ହେଉଥିବା ସ୍ଥାନରେ ସମୁଦାୟ କମ୍ମ୍ୟୁନିଟି ଲୋକଙ୍କୁ ଚିକିତ୍ସା କରିବା ଫଳପ୍ରଦ ହୁଏ । ପରିଚ୍ଛନତା ଓ ପରିମଳ ବ୍ୟବସ୍ଥାରେ ସୁଧାର ଆଣିପାରିଲେ ରୋଗ ବ୍ୟାପିବା କମିଯାଏ । ପାଟିବାଟେ ଆଜିଥ୍ରୋମାଇସିନ ଆଣ୍ଟିବାୟୋଟିକ ଦେଇ ଓ ବେଞ୍ଜାଥିନ ପେନିସିଲିନ ଇଞ୍ଜେକସନ ଦେଇ ଏହାର ଚିକିତ୍ସା କରାଯାଏ । ଚିକିତ୍ସା ନ କଲେ ଶାରୀରିକ ବକ୍ରତା ୧୦ % ରୋଗୀଙ୍କର ଦେଖାଯାଏ । ସନ ୨୦୧୨ର ଆକଳନ ଅନୁସାରେ ୧୪ଟି ଗ୍ରୀଷ୍ମମଣ୍ଡଳୀୟ ଦେଶରେ ୟଜ ରୋଗ ସାଧାରଣତଃ ଦେଖାଯାଏ । ଏହି ରୋଗ କେବଳ ମନୁଷ୍ୟକୁ ଆକ୍ରମଣ କରେ । ସନ ୧୯୫୦ ଓ ୧୯୬୦ ଦଶକରେ ଡବ୍ଲ୍ୟୁ.ଏଚ.ଓ. ଏହି ରୋଗକୁ ପ୍ରାୟ ନିର୍ମୂଳ କରିଦେଇଥିଲେ । ସେହି ସମୟଠାରୁ ଏହି ରୋଗ ସଂଖ୍ୟା ବଢ଼ିବାରୁ ଆଉଥରେ ଡବ୍ଲ୍ୟୁ.ଏଚ.ଓ. ଏହାକୁ ୨୦୨୦ ମସିହା ସୁଦ୍ଧା ନିର୍ମୂଳ କରିବା ଲକ୍ଷ ରଖିଛି । ଶେଷ ବିସାବ ଅନୁସାରେ ୧୯୯୫ ମସିହା ସୁଦ୍ଧା ୫୦୦୦୦୦ ଲୋକ ସଂକ୍ରମିତ ହୋଇଥିଲେ । ଏହି ରୋଗର ବର୍ଣ୍ଣନା ପ୍ରଥମେ ୧୬୭୯ ମସିହାରେ ହୋଇଥିଲେ ମଧ୍ୟ ଆର୍କିଓଲୋଜିକାଲ ସର୍ଭେଦ୍ୱାରା ଏହି ରୋଗ ୧.୬ ନିୟୁତ ବର୍ଷ ପୂର୍ବେ ମାନବଙ୍କୁ ଆକ୍ରମଣ କରୁଥିବା ଜ‌ଣାଯାଉଛି ।
ଛାୟା  (ଇଂରାଜୀ ଭାଷାରେ ),  ସଂସ୍କୃତ:    , ଛାଇର ମାନବୀକରଣ କରାଯାଇ ହିନ୍ଦୁ ଦେବୀଙ୍କର ମାନ୍ୟତା ଦିଆଯାଇଛି ଓ ସୁର୍ଯ୍ୟ ଦେବତାଙ୍କର ପତ୍ନୀ ରୂପରେ ବିଚାର କରାଯାଇଛି । ଛାୟାଙ୍କୁ ମାତା ଭାବରେ ବର୍ଣ୍ଣନା କରାଯାଇଛି ଓ ତାଙ୍କର ପିଲାମାନଙ୍କର ନାମ: ଶନି, ଯିଏ ଶନି ଗ୍ରହର ଦେବତା ଓ ଏକ ଭୟାବ‌ହ ଗ୍ରହ; ତାପ୍ତୀ ଦେବୀ ଯିଏ ତାପ୍ତୀ ନ‌ଦୀର ଦେବୀ; ଓ ସବର୍ଣ୍ଣୀ ମନୁ ଯିଏ ହିନ୍ଦୁ ମତରେ ଅଷ୍ଟମ ମନୁ   ହେବେ ଓ ଆସନ୍ତା ମନ୍ୱନ୍ତରର   ଶାସକ ହେବେ । ବେଦ ଓ ମହାକାବ୍ୟ କିମ୍ବଦନ୍ତୀ ଋକବେଦରେ  ( - ଖ୍ରୀ:ପୂ: ୧୨୦୦-୧୦୦୦) ଛାୟାଙ୍କ ପ୍ରଥମ ବର୍ଣ୍ଣନା ରହିଛି  । ଦୁଇ ଯମଜ ସନ୍ତାନ ଜାତ ହେବା ପରେ ମାତା ସରନ୍ୟୁ ତ‌ଥା ବିଶ୍ୱକର୍ମାଙ୍କ ଝିଅ ତାଙ୍କ ସ୍ୱାମୀ ବିବସ୍ୱନଙ୍କୁ  (ସୂର୍ଯ୍ୟ) ପରିତ୍ୟାଗ କରି ଏକ ଘୋଡ଼ି ରୂପରେ ଚାଲିଯାଇଥିଲେ  । ସୂର୍ଯ୍ୟଙ୍କ ଔରଷରୁ ସରନ୍ୟଙ୍କର କୌଣସି ସନ୍ତାନ ନଥିଲେ । ପରେ ଖ୍ରୀ:ପୂ: ୫୦୦ରେ ଋକବେଦରେ ୟସ୍କ କିଛି ଅଧିକ ଲେଖିଥିଲେ ଯାହାକୁ ନିକୁତ କୁହାଗଲା ଓ ତାହା ଅନୁସାରେ ସବର୍ଣ୍ଣ‌ଠାରୁ ମନୁ ବା ସବର୍ଣ୍ଣୀ ମନୁ  (ଯାହାଙ୍କଠରୁ ମାନବ ସୃଷ୍ଟି ହୋଇଛି) ଜନ୍ମ ହୋଇଥିଲେ  । ମୂଳ ଲେଖାରେ ସବର୍ଣ୍ଣ ବଦଳରେ ସରନ୍ୟୁ ଲେଖାଥିଲା; ନିକୁତରେ ଲେଖାଅଛି, ସରନ୍ୟୁ ସବର୍ଣ୍ଣଙ୍କୁ ସୃଷ୍ଟି କଲେ ଓ ତାଙ୍କୁ ବଦଳେଇ ଦେଇଥିଲେ । ଅନ୍ୟ ଏକ ଗାଥାରେ ଛାୟାଙ୍କ ସାଦୃଶ୍ୟ ଥିବା ସଦ୍ରିଶା ନାମକ ଏକ ମହିଳା ସୂର୍ଯ୍ୟଙ୍କୁ ଜନ୍ମ ଦେଇଥିଲେ । ସେହି ମନୁ ରାଜର୍ଷି ହୋଇଥିଲେ । ମହାଭାରତ ପରେ ହରିବଂଶ ରଚନା ହୋଇଥିଲା ଓ ସେଥିରେ ସରନ୍ୟୁଙ୍କ ନାମ ସଞ୍ଜନା ଥିଲା ଓ ତାଙ୍କର ଦ୍ୱୈତକୁ ସେ ଛାୟାରେ ପରିଣତ କରିଥିଲେ । ଏହି ବର୍ଣ୍ଣନାରେ ଅଛି: ସୂର୍ଯ୍ୟଙ୍କର ତିନି ସନ୍ତାନଙ୍କୁ ଜନ୍ମ ଦେବା ପରେ ସଞ୍ଜନା ତାଙ୍କୁ ପରିତ୍ୟାଗ କରିଥିଲେ ଓ ସନ୍ତାନମାନଙ୍କର ଦାୟିତ୍ୱ ଛାୟା ଉପରେ ଛାଡ଼ିଦେଲେ । ଛାୟାଙ୍କୁ ସଞ୍ଜନା ଭାବି ତାଙ୍କ ଔରସରୁ ମନୁ ଜାତ କରିଥିଲେ । ପିତାଙ୍କ ଭଳି ଦେଖିବାକୁ ହୋଇଥିବାରୁ ତାଙ୍କୁ ସବର୍ଣ୍ଣି ମନୁ ଡକାଗଲା । ଛାୟାଙ୍କର ଅନ୍ୟ ନାମ ପାର୍ଥି ସଞ୍ଜନା ଥିଲା ଓ ସେ ସଞ୍ଜନାଙ୍କର ପିଲାମାନଙ୍କୁ ଭୁଲିଗଲେ । ଯମ ତାଙ୍କୁ ଭୟଭୀତ କରିବାରୁ ଛାୟା ଯମଙ୍କୁ ଅଭିଶାପ ଦେଲେ । ଏହି ବିଷୟ ଗୋଚରକୁ ଆସିବାରୁ ସୂର୍ଯ୍ୟ ଛାୟାଙ୍କୁ ଡରେଇବା ଫଳରେ ସଞ୍ଜନାଙ୍କୁ ଫେରିପାଇଲେ । ଏହି ଲେଖାରେ ସବର୍ଣ୍ଣି ମନୁଙ୍କର ଶନି ଏକ ଭାଇ ଭାବରେ ଲେଖାଅଛି କିନ୍ତୁ ତାଙ୍କ ଜନ୍ମ ବୃତ୍ତାନ୍ତ ସବିଶେଷ ଭାବରେ ବର୍ଣ୍ଣନା କରାଯାଇ ନାହିଁ । ପୌରାଣିକ କିମ୍ବଦନ୍ତୀ ମାର୍କଣ୍ଡେୟ ପୁରାଣରେ ଛାୟା-ସଞ୍ଜନା କଥା ଦୁଇ ଥର ଲେଖାଯାଇଛି ଓ ହରିବଂଶ ଭଳି ଲେଖାଅଛି କିନ୍ତୁ ସୂର୍ଯ୍ୟଙ୍କୁ ପରିତ୍ୟାଗ କରିବାର କାରଣ ସ୍ୱରୂପ ଲେଖାଯାଇଛି ଯେ ସୂର୍ଯ୍ୟଙ୍କର ତେଜ ଓ ଶୌର୍ଯ୍ୟ ସ‌ହି ନପାରି ସଞ୍ଜନା ତାଙ୍କୁ ପରିତ୍ୟାଗ କରିଥିଲେ । ଯମଙ୍କୁ ଦିଆଯାଇଥିବା ଅଭିଶାମ ବିସୟ ସାମାନ୍ୟ ଅଲଗା ଲେଖାଅଛି । ଛାୟାଙ୍କୁ ଯମ ଗାଳିଦେଇ ତାଙ୍କ ଗୋଡ଼କୁ ଧରି ଗୋଇଠା ମାରିବାକୁ ଉଦ୍ୟତ ହେଲେ । ତେଣୁ ଯମଙ୍କୁ ଛାୟା ଅଭିଶାପ ଦେଇ ତାଙ୍କର ଗୋଡ଼ରେ ପୋକ ପଡ଼ି ଘାଆ ହୋଇଯିବାକୁ କ‌ହିଥିଲେ । ଯମଙ୍କର କଷ୍ଟ ଲାଘବ ପାଇଁ ପୋକଗୁଡ଼ିକ ଖାଇଯିବାକୁ ସୂର୍ଯ୍ୟ ତାଙ୍କୁ ଏକ ଗଞ୍ଜା ଦେଲେ । ଅନ୍ୟ ଏକ କାହାଣୀରେ ଛାୟା କ‌ହୁଛନ୍ତି ଯେ ସେ ଯମଙ୍କର ପିତାଙ୍କର ପତ୍ନୀ । ଏହି ସମସ୍ତ ବିଶ୍ୱାସ ମିଥ୍ୟା, କାରଣ ସଞ୍ଜନା ଫେରିଆସିବା ପରେ ଛାୟାକୁ ଖରାପ ବ୍ୟବ‌ହାର କରିବାରୁ ତାଙ୍କୁ ସମସ୍ତ ଲୋକରୁ ବିତାଡ଼ିତ କରିଦିଆଯାଇଥିଲା । ତେଣୁ ଛାୟାଙ୍କୁ ଏକ ବଡ଼ ମାତାର ମାନ୍ୟତା ଦିଆଯାଏ ।
ଖୁଣ୍ଟିଆ, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୫୭ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଫେବୃଆରୀ ମାସ ଦ୍ୱିତୀୟ ରବିବାର ଦିନ ବିଶ୍ୱ ବିବାହ ଦିବସ ପାଳନ କରାଯାଏ ବିବାହକୁ ମର୍ଯ୍ୟାଦା ପ୍ରଦାନ କରିବାର ମହତ ଉଦ୍ଦେଶ୍ୟ ରଖି ପାଳନ କରାଯାଉଛି ବିଶ୍ୱ ବିବାହ ଦିବସ । ସ୍ୱାମୀ, ସ୍ତ୍ରୀ ହେଉଛନ୍ତି ପରିବାରର ମୁଖ୍ୟ । ସେମାନଙ୍କଠାରୁ ହିଁ ଆରମ୍ଭ ହୁଏ ପାରିବାରିକ ଶୃଙ୍ଖଳା । ପରିବାରରୁ ସମାଜ ପୁଣି ସମାଜରୁ ରାଷ୍ଟ୍ର । ପରିବାରର ମୁଖ୍ୟ ଭାବେ ସ୍ୱାମୀ, ସ୍ତ୍ରୀଙ୍କୁ ସମ୍ମାନ ଦେବା ଅର୍ଥ ଏକ ସମୃଦ୍ଧ ରାଷ୍ଟ୍ରର ପହିଲି ସର୍ଜନାକୁ ମମ୍ମାନିତ କରିବା । ବିଶ୍ୱ ବିବାହ ଦିବସର ସ୍ଲୋଗାନ ହେଉଛି  ଜଣେ ଜଣକୁ ଭଲପାଇବା  । ଏହି ସ୍ଲୋଗାନର ଅବତାରଣା ବିଶ୍ୱ ଶୃଙ୍ଖଳା ପାଇଁ ଉଦ୍ଦିଷ୍ଟ । ପରସ୍ପର ପ୍ରତି ପ୍ରେମରେ ଅନୁବନ୍ଧିତ ହେବାଦ୍ୱାରା ହିଁ ଜୀବନର ବାସ୍ତବ ଦିଗକୁ ଆଲୋକିତ କରିହୁଏ ।
କୁଇନାଇନ୍ ଔଷଧ ମ୍ୟଲେରିଆ ରୋଗର ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବ‌ହାର କରାଯାଏ ତ‌ଥା ବାବେସିଓସିସ୍   ରୋଗ ଚିକିତ୍ସା ନିମନ୍ତେ ଦିଆଯାଏ । ପ୍ଲାଜମୋଡିଅମ୍ ଫାଲସିପେରମ୍ ଯୋଗୁ ହେଉଥିବା ମ୍ୟାଲେରିଆ ଯଦି କ୍ଲୋରୋକୁଇନ ପ୍ରତିରୋଧୀ ଥାଏ ଓ ଆର୍ଟେସୁନେଟ ନ ମିଳିଲେ କୁଇନାଇନ୍ ଦିଆଯାଏ । ରେସ୍ଟଲେସ ଲେଗ୍ସ ସିଣ୍ଡ୍ରୋମ ରୋଗରେ ଏହା ବ୍ୟବ‌ହୃତ ହେଉଥିଲେ ମଧ୍ୟ ଏହା ଦେବାକୁ ସୁପାରିସ କରାଯାଏ ନାହିଁ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । କୁଇନାଇନ୍ ପ୍ରତିରୋଧୀ ମ୍ୟଲେରିଆ ମଧ୍ୟ ପୃଥିବୀରେ କେତେକ ସ୍ଥାନରେ ଦେଖାଯାଏ । କୁଇନାଇନ୍‌ର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ମୁଣ୍ଡବଥା, ଟିନିଟସ୍, ଦୃଷ୍ଟି ସମସ୍ୟା ଓ ଝାଳ ବୁହା ଆଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ବଧିରତା, ଅଳ୍ପ ରକ୍ତ ପ୍ଲାଟେଲେଟ ଓ ଅନିୟମିତ ହୃତ୍‌ସ୍ପନ୍ଦନ ଦେଖାଯାଏ । ଏହି ଔଷଧ ବ୍ୟବ‌ହାର କଲେ ଆତପଦାହ   ହେବା ସମ୍ଭାବନା ରହେ । ଗର୍ଭାବସ୍ଥାରେ ଶିଶୁ ପ୍ରତି ବିପଦଜନ‌କ କି ନୁହେଁ ସ୍ପଷ୍ଟ ଜଣାନଥିଲେ ମଧ୍ୟ ଏହା ଦେବାକୁ ସୁପାରିସ କରାଯାଏ । ଏହାର କାର୍ଯ୍ୟକଳାପ ସ୍ପଷ୍ଟ ଜଣାଯାଇ ନାହିଁ । ସନ ୧୮୨୦ରେ ସିଙ୍କୋନା ଗଛର ଛାଲିରୁ ପ୍ରଥମେ କୁଇନାଇନ୍ ପୃଥକ୍ କରାଯାଇଥିଲା । ପ୍ରାୟ ସନ ୧୬୩୨ ପରଠାରୁ ମ୍ୟଲେରିଆ ଚିକିତ୍ସା ନିମନ୍ତେ ଏହି ଗଛ ଛାଲି ବ୍ୟବ‌ହାର କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏକ କୋର୍ସ କୁଇନାଇନ୍‌ର ହୋଲସେଲ ମୂଲ୍ୟ ପ୍ରାୟ ୧.୭୦ରୁ ୩.୪୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ସର ମୂଲ୍ୟ ପ୍ରାୟ ୨୫୦ ଡଲାର ।
ଡୁଲାଗ୍ଲୁଟାଇଡ, ଏକ ବିକ୍ରୟ ନାମ ଟ୍ରୁଲିସିଟି, ଏକ ଔଷଧ ଯାହା ମଧୁମେହ ଟାଇପ ୨ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ହୃତ୍‌ପିଣ୍ଡ ରୋଗ ଆଶଙ୍କା ହ୍ରାସ କରିପାରେ । ଏହା ଖାଦ୍ୟ ଏବଂ ବ୍ୟାୟାମ ସହିତ ଏକତ୍ର ବ୍ୟବହୃତ ହୁଏ । ଏହା ସପ୍ତାହରେ ଥରେ ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ବାନ୍ତି, ପେଟ ଯନ୍ତ୍ରଣା ଏବଂ ଖାଦ୍ୟ ଅରୁଚି ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, ନିମ୍ନ ରକ୍ତ ଶର୍କରା, ଆଲର୍ଜି ପ୍ରତିକ୍ରିୟା, ବୃକ୍‌କ ସମସ୍ୟା ଏବଂ କେତେକ ଥାଇରଏଡ୍ ଅର୍ବୁଦ ଅନ୍ତର୍ଭୁକ୍ତ ହୋଇପାରେ । ଏହା ଏକ ଗ୍ଲୁକାଗନ ସମତୁଲ ପେପ୍ଟାଇଡ୍ -୧ ରିସେପ୍ଟର ଆଗୋନିଷ୍ଟ  ( -1 ) ଔଷଧ ଯାହା ଖାଦ୍ୟର ପ୍ରତିକ୍ରିୟାରେ ଅଗ୍ନାଶୟରୁ ନିର୍ଗତ ଇନସୁଲିନ୍ ପରିମାଣକୁ ବୃଦ୍ଧି କରିଥାଏ  ।। ୨୦୧୪ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଡାକ୍ତରୀ ବ୍ୟବ‌ହାର ପାଇଁ ଡୁଲାଗ୍ଲୁଟାଇଡ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ପ୍ରତି ଚାରି ସପ୍ତାହରେ ୧.୫ ମିଗ୍ରା ଔଷଧ ମାତ୍ରା ନିମନ୍ତେ ୭୩ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୭୩୫ ଡଲାର ହୁଏ । ୨୦୧୮ ମସିହାରେ, ଏହା ଯୁକ୍ତରାଷ୍ଟ୍ରରେ ଏହା ୧୪୯ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ୪ ନିୟୁତରୁ ଅଧିକ ପ୍ରେସକ୍ରିପସନ ଥିଲା ।
ସୁମିତ ସାମୋସ ଜଣେ ଭାରତୀୟ ଓଡ଼ିଶାର ଦଳିତ ସଂଗୀତ କଳାକାର ଏବଂ ର‍୍ୟାପର । ସେ ଇଂରାଜୀ, ହିନ୍ଦୀ ଏବଂ ଓଡ଼ିଆ ଭାଷାରେ ସଙ୍ଗୀତ ରଚନା କରନ୍ତି ଏବଂ ଗାଆନ୍ତି । ତାଙ୍କର ପ୍ରଥମ ହିପ-ହପ ଏକକ  "ଲଡାଇ ସିଖ ଲେ"   (ଲର୍ଣ୍ଣ ଟୁ ରେଜିଷ୍ଟ) ୨୦୧୮ ମସିହାରେ ମୁକ୍ତିଲାଭ କରିଥିଲା  ।
ହାଇଡ୍ରୋକ୍ଲୋରୋଥିଆଜାଇଡ  (ଇଂରାଜୀରେ , ସଂକ୍ଷେପରେ ଏଚ.ସି.ଟି.ଜେଡ୍., ), ଏକ ମୂତ୍ରସ୍ରାବ ବର୍ଦ୍ଧକ ଔଷଧ ଯାହା ଉଚ୍ଚ ରକ୍ତଚାପ ରୋଗରେ ଓ ତରଳ ପଦାର୍ଥ ଜମିଥିଲେ ଦିଆଯାଏ  । ଅନ୍ୟ ରୋଗ ଯଥା ଡାଏବେଟିସ ଇନସିପିଡସ୍, ରେନାଲ ଟ୍ୟୁବୁଲାର ଏସିଡୋସିସ୍ ଓ ପରିସ୍ରାରେ ଅଧିକ କ୍ୟାଲସିଅମ ଥିଲେ ବୃକ୍‌କ ପଥର ସଙ୍କଟ ଏଡ଼େଇବା ନିମନ୍ତେ ଏହି ଔଷଧ ଦିଆଯାଏ । ଉଚ୍ଚ ରକ୍ତଚାପ ନିମନ୍ତେ ଅନେକ ସମୟରେ ଏହାକୁ ପ୍ରଥମ ଧାଡ଼ି ଔଷଧ ରୂପେ ଦିଆଯାଏ । ଏଚ.ସି.ଟି.ଜେଡ୍.ପାଟିରେ ଖିଆଯାଏ ଓ ଉଚ୍ଚ ରକ୍ତଚାପ ରୋଗର ବ୍ୟବ‌ହୃତ ଅନ୍ୟ ଔଷଧ ସାଥୀରେ ମିଶେଇ ଗୋଟିଏ ପିଲ ଆକାରରେ ଦିଆଯାଏ । ସମ୍ଭାବ୍ୟ ପାର୍ଶ୍ୱପ୍ରତିକ୍ରିୟା ମଧ୍ୟରେ ବୃକ୍‌କ କର୍ମ ଅଭାବ, ନିମ୍ନ ରକ୍ତ ପଟାସିଅମ ଓ ଅଳ୍ପ ପାର୍ଶ୍ୱପ୍ରତିକ୍ରିୟା ମଧ୍ୟରେ ସ୍ୱଳ୍ପ ରକ୍ତ ସୋଡ଼ିଅମ, ଗାଉଟ, ଅଧିକ ରକ୍ତ ଶର୍କରା ଓ ଠିଆ ହୋଇପଡ଼ିଲାବେଳେ ଚେତା ବୁଡ଼ିବା ଅନୁଭବ ଇତ୍ୟାଦି । ରୋଗୀର ସଲ୍‌ଫା ଔଷଧ ଆଲର୍ଜି ଥିଲେ ଏହି ଔଷଧ ପ୍ରତି ଆଲର୍ଜି ହେଉଥିବାର ରିପୋର୍ଟ ମିଳୁଥିଲେ ମଧ୍ୟ ସମ୍ପୁର୍ଣ୍ଣ ପ୍ରମାଣ ମିଳୁନି । ଗର୍ଭାବସ୍ଥାରେ ଏହା ବ୍ୟବ‌ହାର କରାଯାଇପାରେ ମାତ୍ର ଏହା ପ୍ରଥମ ଧାଡ଼ିର ଚିକିତ୍ସା ନୁହେଁ । ଏହି ଔଷଧ ଥିଆଜାଇଡ ଶ୍ରେଣୀର ଅନ୍ତର୍ଭୁକ୍ତ; ଏହା ବୃକ୍‌କର ଜଳ ରୋକିବା କ୍ଷମତା କମେଇଦିଏ । ପ୍ରାରମ୍ଭିକ ଭାବରେ ଏହା ରକ୍ତ ପରିମାଣ କମେଇଦିଏ, ହୃତ୍‌ପିଣ୍ଡକୁ ଆସୁଥିବା ରକ୍ତ କମିଯାଏ ଫଳରେ କାର୍ଡ଼ିଆକ ଆଉଟପୁଟ କମିଯାଏ । ଦୀର୍ଘକାଳୀନ ବ୍ୟବ‌ହାର ଫଳରେ ଏହା ପେରିଫେରାଲ ଭାସ୍କୁଲାର ରେଜିସ୍ଟାନସ କମେଇଦିଏ । ମର୍କ ଓ ସିବା କମ୍ପାନୀଦ୍ୱୟ ଏହି ଔଷଧ ଆବିଷ୍କାର କରିଥିବା ଦାବି କରନ୍ତି ଯାହା ୧୯୫୯ ମସିହାରେ ବଜାରରେ ମିଳିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ମୌଳିକ ସ୍ୱାସ୍ଥ୍ୟ ସେବା ନିମନ୍ତେ ଅତ୍ୟାବଶ୍ୟକୀୟ ଔଷଧ ତାଲିକାରେ ଥିବା ନାମ ମଧ୍ୟରେ ଏହି ନାମ ଅଛି । ଆମେରିକାରେ ୨୦୦୮ ମସିହାରେ ରକ୍ତଚାପ ନିମନ୍ତେ ବ୍ୟବ‌ହୃତ ହେଉଥିବା ଔଷଧମାନଙ୍କ ମଧ୍ୟରେ ଏହା ଦ୍ୱିତୀୟ ସ୍ଥାନ ଅଧିକାର କରିଥିଲା । ଏହା ଜେନେରିକ ଔଷଧ ନାମରେ ମିଳେ ଓ ଦାମିକା ନୁହେଁ ।
ମୁନିଆ ଇସଲାମ ଜଣେ ବଙ୍ଗଳାଦେଶୀ ମଡେଲ, ଟିଭି ଉପସ୍ଥାପିକା ତଥା ଚଳଚ୍ଚିତ୍ର ଅଭିନେତ୍ରୀ । ସେ ଅନେକ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରିବା ସହିତ ୨୦୧୮ ମସିହାରେ ତାଙ୍କ ଅଭିନୀତ ଚଳଚ୍ଚିତ୍ର ସ୍ୱପ୍ନଜାଲ ମୁକ୍ତିଲାଭ କରିଥିଲା, ଯେଉଁଥିରେ ତାଙ୍କୁ ଅନେକ ସଫଳତା ମିଳିଥିଲା । ତାଙ୍କର ଉଲ୍ଲେଖନୀୟ ବଙ୍ଗଳା ଧାରାବାହିକ ମଧ୍ୟରେ ବୋଉ ବୋକା ଦେଇ, ଥାର୍ଡ଼ ଜେନେରେସନ୍, ତୁମି ଆସବେ ବୋଲି, ସୁତୋଇ ବାନ୍ଧା ସୁଖର ପାୟରା, ଅଫ୍ ସ୍କ୍ରିନ୍, ମାୟାର ଖେଲା, ଉଜାନ ଗାଙ୍ଗେର ନାଇୟା, ନିଲ ଆକାଶେର କାଲୋ ରଙ୍ଗ୍, ଥ୍ରୀ କମ୍ରେଡ ଆଦି ଅନ୍ୟତମ । ସେ ଚେନାଲ୍ ଆଇର ଏକ ଦୂରଦର୍ଶନ କାର୍ଯ୍ୟକ୍ରମ ଗାଁ ଦିଏ ସୋକଲ ଶୁରୁ ଏବଂ ୨୦୨୦ ମସିହାର ସିନେମାର ଗାଁ କାର୍ଯ୍ୟକ୍ରମର ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ବ୍ୟକ୍ତିଗତ ଜୀବନ ମୁନିଆ ଇସଲାମ ୨୦୨୦ ମସିହାର ଶେଷାର୍ଦ୍ଧରେ ଦୂରଦର୍ଶନ ଅଭିନେତା ଅଜାଦ୍ ହାଇଦରଙ୍କୁ ବିବାହ କରିଥିଲେ । ପ୍ରାରମ୍ଭ ଜୀବନ ମୁନିଆ ୧୯୯୬ ମସିହାର ସେପ୍ଟେମ୍ବର ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନଜରୁଲ୍ ଇସଲାମ୍ ଏବଂ ମାଆଙ୍କ ନାମ ହସିନା ଅଖତାର୍ । ସେ ତାଙ୍କର ଉଚ୍ଚ ଶିକ୍ଷା ସମାପ୍ତ ପରେ ଟିଭି ବିଜ୍ଞାପନ ପାଇଁ କାର୍ଯ୍ୟ କରିବା ଆରମ୍ଭ କରିଥିଲେ । ଏଥିସହିତ ସେ ବିଭିନ୍ନ ବିଜ୍ଞାପନ ପାଇଁ ଫଟୋଶୁଟ୍ ମଧ୍ୟ କରୁଥିଲେ । ଅଭିନୟ ଜୀବନ ମୁନିଆ ଇସଲାମ ଟିଭି ବିଜ୍ଞାପନ ଓ ଫଟୋଶୁଟ୍ ଜରିଆରେ ଅଭିନୟ ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ପ୍ରଥମେ ସେ ବିଏସଆରଏମ ସ୍ଟିଲସ ଲିମିଟେଡ ପାଇଁ କାର୍ଯ୍ୟ କରିଥିଲେ ଏବଂ ପରେ ଡାବର୍ ନେଟ୍‌ୱାର୍କ ପାଇଁ କାର୍ଯ୍ୟ କରିଥିଲେ । ୨୦୧୧ ମସିହାରେ ସେ ବ୍ୟକ୍ତିଗତ ଭାବରେ ବିଜ୍ଞାପନରେ କାମ କରିଥିଲେ ଏବଂ ୨୦୧୨ରେ ସେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଧାରାବାହିକ ଥିଲା ଅଗ୍ନିପଥ, ଯାହାର ନିର୍ଦ୍ଦେଶନା ଦେଇଥିଲେ ନିମା ରହମାନ । କିଛି ଦୂରଦର୍ଶନ ଧାରାବାହିକରେ ଅଭିନୟ କରିବା ପରେ ସେ ୨୦୧୮ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ହେଉଛି ସ୍ୱପ୍ନଜାଲ, ଯାହାର ନିର୍ଦ୍ଦେଶନା ଦେଇଥିଲେ ଗିଆସୁଦ୍ଦିନ ସେଲିମ୍ । ଜୁଲେଖା ଭୂମିକାରେ ଅଭିନୟ କରିଥିବା ମୁନିଆଙ୍କୁ ଏହି କଥାଚିତ୍ର ପାଇଁ ଅନେକ ପ୍ରଶଂସା ମିଳିଥିଲା ।
ସମ୍ପଦ ଚନ୍ଦ୍ର ସ୍ୱାଇଁ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ୨୦୦୯ ମସିହାରେ, ସେ ମଙ୍ଗୁସ୍ ସ୍କୁଲ୍ ଅଫ୍ ବିଜିନେସ୍‌ରୁ ଏମ୍‌ବିଏ କରିଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ପାରାଦ୍ୱୀପ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୪,୫୧୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଗୀତାଞ୍ଜଳି ରାଉତରାୟଙ୍କୁ ୧୫,୭୮୭ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ରାଷ୍ଟ୍ରମନ୍ତ୍ରୀ  (ସ୍ୱାଧୀନ) ଭାବରେ କାର୍ଯ୍ୟ କରୁଛନ୍ତି ଏବଂ ଶିଳ୍ପ, ଦକ୍ଷତା ବିକାଶ ଓ ବୈଷୟିକ ଶିକ୍ଷା ବିଭାଗର ଦାୟିତ୍ୱରେ ଅଛନ୍ତି  ।
ଦିଗପହଣ୍ଡି  (କ୍ରମିକ ସଂଖ୍ୟା: ୧୩୪) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଦିଗପହଣ୍ଡି  (ବି), ଦିଗପହଣ୍ଡି ବ୍ଳକ ଓ କୁକୁଡ଼ାଖଣ୍ଡି ବ୍ଳକର କିଛି ଅଞ୍ଚଳ  । ଗତ ୨୦୨୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ସିଦ୍ଧାନ୍ତ ମହାପାତ୍ର, ବିଜୁ ଜନତା ଦଳ ପ୍ରାର୍ଥୀ ବିପ୍ଳବ ପାତ୍ରଙ୍କଠାରୁ ୧୬,୮୪୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୂର୍ଯ୍ୟନାରାୟଣ ପାତ୍ର ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶୁକ ସୁଜିତ କୁମାରଙ୍କଠାରୁ ୪୫୮୯୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୂର୍ଯ୍ୟ ନାରାୟଣ ପାତ୍ର, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭି. ରବି ନାରାୟଣ ରାଜୁଙ୍କଠାରୁ ୩୨,୭୬୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ଏହି ନିର୍ବାଚନ ମଣ୍ଡଳୀରେ ୨୦୦୯ ଓ ୨୦୧୪ରେ କେବଳ ୨ଥର ନିର୍ବାଚନ ଅନୁଷ୍ଠିତ ହୋଇଛି ।
ଗ୍ରେଗୋରୀ ପାଞ୍ଜି ଅନୁସାରେ ୧୪ ଡିସେମ୍ବର ବର୍ଷର ୩୪୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୪୯ତମ  । ବର୍ଷ ଶେଷ ହେବା ପାଇଁ ଆଉ ୧୭ ଦିନ ବାକି ଅଛି ।
ଶ୍ରୀ ରାମଲିଙ୍ଗ ସୋଦେଶ୍ୱରୀ ଆମ୍ମାଁ  (ଇଂରାଜୀ ଭାଷାରେ ) ଜଣେ ହିନ୍ଦୁ ଦେବୀ, ଅନ୍ୟ ନାମ ଶ୍ରୀ ଚୌଡ଼େଶ୍ୱରୀ ଦେବୀ,  ହିନ୍ଦୀ:                    , :                      , :                   , :                      , :                    । ଏହି ଶ୍ରୀ ଚୌଡ଼େଶ୍ୱରୀ ଦେବୀ ବା ଶ୍ରୀ ରାମଲିଙ୍ଗ ସୋଦେଶ୍ୱରୀ ଆମ୍ମାଁ ଦେବୀଙ୍କର ତିନି ଆକାରରେ ପୂଜା କରାଯାଏ: ଶକ୍ତି, ଚାମୁଣ୍ଡା ଓ ଜ୍ୟୋତି । ତାଙ୍କର ଅନ୍ୟ ଦୁଇ ନାମ ଯଥାକ୍ରମେ ବନଶଙ୍କରୀ ଓ ସୁଦାମ୍ବିଗାଇ । ଦେବାଙ୍ଗ ଜାତିର ଲୋକଙ୍କର ସେ କୁଳଦେବୀ । ଇତିହାସ ବେବାଙ୍ଗ ପୁରାଣ ଅନୁସାରେ ଦେବାଙ୍ଗ ଜାତି ଋଷି ଦେବଳଙ୍କଠାରୁ   ସୃଷ୍ଟି ହୋଇଛି । ସେ ଶିବଙ୍କର ତୃତୀୟ ନୟନରୁ ବାହାରିଥିଲେ  ଅନ୍ୟ ମତରେ ହୃତ୍‌ପିଣ୍ଡରୁ  ଓ ଲୁଗାବୁଣା ତ‌ଥା ଲୁଗା ସୃଷ୍ଟି କରିବା ନିମନ୍ତେ ତାଙ୍କର ଜନ୍ମ ହୋଇଥିଲା । ଭଗବାନ ବିଷ୍ଣୁଙ୍କର ନାଭି କମଳରୁ ସେ ସୁତା ସଂଗ୍ରହ କରି ଫେରିବା ବେଳେ ବଜ୍ରମୁଷ୍ଠି, ଧୁମ୍ରବକ୍ର, ଚିତ୍ରସେନ, ପଞ୍ଚସେନା ଓ ଧୂମ୍ରାତଚାସ ନାମକ ପାଞ୍ଚ ଅସୁର ତାଙ୍କୁ ଆକ୍ରମଣ କଲେ । ଅନ୍ଧକାର ରାତ୍ରୀରେ ଅସୁରଙ୍କର ବଳ ବ‌ହୁତ ଅଧିକ ହୋଇଯାଏ । ବିଷ୍ଣୁଙ୍କର ସୁଦର୍ଶନ ଚକ୍ର ପେଶୀ ଅସୁରମାନଙ୍କୁ ଆକ୍ରମଣ କଲେ ମଧ୍ୟ ସେ ଅସଫଳ ହେବାରରୁ ଶକ୍ତିଙ୍କୁ ନିଜ ସୁରକ୍ଷା ନିମନ୍ତେ ପ୍ରାର୍ଥନା କଲେ । ଉଜ୍ଜ୍ୱଳ ମୁକୁଟ ପିନ୍ଧି, ହାତରେ ତ୍ରିଶୂଳ ଧରି ସିଂହ ଉପରେ ଉପବେଶନ କରି ଦେବୀଙ୍କର ଆବିର୍ଭାବ ହେଲା ଓ ସେ ସବୁ ଅସୁରମାନଙ୍କୁ ମାରିଦେଲେ । ଅସୁରମାନଙ୍କର ରକ୍ତର ରଙ୍ଗ ଲାଲ, ଧଳା, କଳା, ହଳଦିଆ ଓ ସବୁଜ ଥିଲା । ସେ ସୁତାଗୁଡ଼ିକୁ ଅସୁରମାନଙ୍କର ରକ୍ତରେ ଭିଜେଇ ଦେଲେ । ସେଦେଶ୍ୱରୀ ଦବଳଙ୍କୁ ଉପଦେଶ ଦେଇ ତାଙ୍କର ଅମାବାସ୍ୟା ଦିନ ପୂଜା କରିବାକୁ କ‌ହିଲେ । ସେହିଠାରୁ ଦେବୀଙ୍କର ନାମ ସୋଦେଶ୍ୱରୀ ଆମ୍ମାଁ ଓ ଚୌଡ଼େଶ୍ୱରୀ ନାମ ରଖାଗଲା । ହିମାଳୟର ଦକ୍ଷିଣକୁ ଯାଇ ଦେବଳ ସଗର ରାଜ୍ୟ ସ୍ଥାପନ କରିଥିଲେ ଓ ଏହାର ରାଜଧାନୀର ନାମ ଅମୋଧ ରଖିଥିଲେ । ସେ ନୂଆ ଲୁଗା ବୁଣି ସମସ୍ଥଙ୍କୁ ପିନ୍ଧିବାକୁ ଦେଲେ । ତ୍ରିମୁର୍ତ୍ତୀ, ତ୍ରିଦେବ, ଦେବ, ଅସୁର, ଗନ୍ଧର୍ବ, କିନ୍ନର ଓ ମାନବ ଆଦି ସମସ୍ତେ ଲୁଗା ଆଣିଲେ । ଦେବଙ୍କର ଦେହକୁ ଆବୃତ କରିବାକୁ ଲୁଗା ଦେଇଥିବାରୁ ତାଙ୍କ ଜାତିର ଲୋକଙ୍କୁ ଦେବାଙ୍ଗ କୁହାଗଲା । ସୁର୍ଯ୍ୟଦେବଙ୍କର ଭଗିନୀ ଦେବାଧୁତ୍ତା, ଆଦି ଶେଷଙ୍କର କନ୍ୟା ଚନ୍ଦ୍ରରେକାଙ୍କୁ ବିବାହ କରିବାରୁ ଦେବାଙ୍ଗ ଲୋକଙ୍କୁ ସେଦାର/ଜେନ୍ଦାର ମଧ୍ୟ କୁହାଯାଏ ଓ ଅସୁର ବକ୍ରଥଣ୍ଟର କନ୍ୟା ଅଗ୍ନିଧୁତ୍ତାଙ୍କୁ ମଧ୍ୟ ସେ ବିବାହ କରିଥିଲେ । ଦେବଳଙ୍କର ଅନୁଗାମୀମାନଙ୍କୁ ଦେବାଙ୍ଗ ବା ଦେବଙ୍ଗର କୁହାଯାଏ । ଚୌଡ଼େଶ୍ୱରୀ ଓ ରାମଲିଙ୍ଗ ସୋଦେଶ୍ୱରୀ ଦେବାଙ୍ଗ ଲୋକମାନେ ପ୍ରଥମେ ଶକ୍ତିଙ୍କ ଆରାଧନା କରୁଥିଲେ ଓ ଚୌଡ଼େଶ୍ୱରୀ ରୁପରେ ପୂଜା କରୁଥିଲେ । ରାଜା ଦେବଦାସ ଏକ ମନ୍ଦିର ତୋଳାଇ ଭଗବାନ ଶିବଙ୍କୁ ରାମଲିଙ୍ଗେଶ୍ୱର ଓ ପାର୍ବତୀଙ୍କୁ ସୋଦେଶ୍ୱରୀ ରୁପରେ ଶ୍ରୀଶୈଳମ୍ ମନ୍ଦିରରୁ ଆସିବାକୁ ପ୍ରାର୍ଥନା କଲେ । ଏହା ପରେ ସେମାନେ ହିନ୍ଦୁ ପରମ୍ପରାରେ ଚୌଡ଼େଶ୍ୱରୀ, ରାମ ଧନୁ ଓ ଶିବଲିଙ୍ଗଙ୍କୁ ଶ୍ରୀ ରାମଲିଙ୍ଗ ସୋଦେଶ୍ୱରୀ ଆମ୍ମାଁ ନାମରେ ପୂଜା କରିବାକୁ ଲାଗିଲେ । ସାଧାରଣତଃ ବେବାଙ୍ଗ ଲୋକମାନେ ତାଙ୍କୁ ଚୌଡ଼େଶ୍ୱରୀ ଦେବୀ, ଶ୍ରୀ ରାମଲିଙ୍ଗ ସୋଦେଶ୍ୱରୀ ଆମ୍ମାଁ ଓ ଅନ୍ୟ କେତେକ ନାମରେ ପୂଜା କରନ୍ତି । ନେପାଳି ଦେବାଙ୍ଗ ଲୋକମାନେ ତାଙ୍କୁ କୋମଳାଙ୍ଗୀ ଦେବୀ ନାମରେ ପୂଜା କରନ୍ତି ।
'ମିଥାଇଲପ୍ରେଡନିସୋଲୋନ  ଇଂରାଜୀ ଭାଷାରେ , ବିକ୍ରୟ ନାମ ଡେପୋମେଡ୍ରୋଲ ଓ ସଲ୍ୟୁମେଡ୍ରୋଲ ' -   ଏକ କର୍ଟିକୋସ୍ଟିରଏଡ   ଔଷଧ ଯାହା ଏକ ଇମ୍ମ୍ୟୁନିଟି ପ୍ରଣାଳୀକୁ କମ କରିଦେବା   ଫଳରେ ପ୍ରଦାହ   କମିଯାଏ । ଚର୍ମ ରୋଗ, ରିଉମାଟିକ ରୋଗ  , ଆଲର୍ଜି, ଆଜ୍‌ମା, ଉର୍ଦ୍ଧ୍ୱଶ୍ୱାସନଳୀ ପ୍ରଦାହ, ସିଓପିଡି, କେତେକ କର୍କଟ ରୋଗ, ମଲ୍ଟିପ୍ଲ ସ୍କ୍ଲେରୋସିସ ଓ ଯକ୍ଷ୍ମା ଇତ୍ୟାଦି ରୋଗମାନଙ୍କରେ ବ୍ୟବ‌ହାର କରାଯାଏ । ଏହା ପାଟିରେ  , ଶିରାଭ୍ୟନ୍ତର   ଓ ମାଂସପେଶୀରେ ଇଞ୍ଜେକସନ   ଆକାରରେ ଦିଆଯାଏ । ମିଥାଇଲପ୍ରେଡନିସୋଲୋନର ସାଂଘାତିକ ପ୍ରତିକ୍ରିୟା ହେଲେ ମାନସିକ ସ୍ୱାସ୍ଥ୍ୟ ସମସ୍ୟା   ଓ ସଂକ୍ରମଣ   ସଙ୍କଟ ଅଧିକ ହୁଏ । ସାଧାରଣ ପ୍ରତିକ୍ରିୟାରେ ଓଷ୍ଟିଓପୋରୋସିସ, ପରଳ, ଦୁର୍ବଳତା, ସ‌ହଜରେ କ୍ଷତାକ୍ତ ହେବା ଓ ଫିମ୍ପି ସଂକ୍ରମଣ   ଇତ୍ୟାଦି ହୋଇପାରେ । ସ୍ୱଳ୍ପ କାଳୀନ ପ୍ରସବ   ସମୟରେ ଶିଶୁ ପ୍ରତି ଏହା ନିରାପଦ ଥାଏ କିନ୍ତୁ ଦୀର୍ଘକାଳୀନ ବ୍ୟବ‌ହାରରେ କ୍ଷତି ପ‌ହୁଞ୍ଚାଏ । ମିଥାଇଲପ୍ରେଡନିସୋଲୋନ ଏକ ଗ୍ଲୁକୋକର୍ଟିକଏଡ   ଶ୍ରେଣୀର ଔଷଧ । ସନ ୧୯୫୫ରେ ଡାକ୍ତରୀ ବ୍ୟବ‌ହାର ନିମନ୍ତେ ମିଥାଇଲପ୍ରେଡନିସୋଲୋନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୫୦୦ ମି:ଗ୍ରା: ଭାଏଲର କ୍ରୟ ମୂଲ୍ୟ ପ୍ରାୟ ୩.୮୧ରୁ ୯.୩୫ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୨୫ ଆମେରିକୀୟ ଡଲାରରୁ କମ୍ ଥାଏ ।
ଆଲପ୍ରାଜୋଲାମ  ଇଂରାଜୀ ଭାଷାରେ , ଏକ ବ୍ୟବସାୟୀକ ନାମ ଜାନାକ୍ସ/ ଏକ ସ୍ୱଳ୍ପ କାଳୀନ ବେଞ୍ଜୋଡାଏଜେପିନ   ଉତ୍କଣ୍ଠାହାରୀ   ଓ ସ୍ୱଳ୍ପ ପ୍ରଶାନ୍ତକାରୀ   ଔଷଧ । ସାଧରଣତଃ ଏହ ପ୍ୟାନିକ ଡିଜଅର୍ଡ଼ର   ଭଳି ଉତ୍କଣ୍ଠା ପ୍ରବଣ ରୋଗରେ   ଦିଆଯାଏ କିନ୍ତୁ ସାମୁହିକ ଉତ୍କଣ୍ଠା ବେମାରୀ  ବା ସାମାଜିକ ଉତ୍କଣ୍ଠା ବେମାରୀରେ   ମଧ୍ୟ ଦିଆଯାଇପାରେ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୦ରେ ଏହା ଦଶମ ସର୍ବାଧିକ ବିକ୍ରୟ ହୋଇଥିବା ଔଷଧ ଥିଲା । ନିର୍ଦ୍ଦିଷ୍ଟ ଜିଏବିଏ ଏ   ରିସେପ୍ଟର    ସ‌ହିତ ଆଲପ୍ରାଜୋଲାମ ସଂଯୁକ୍ତ ହୋଇଯାଏ । ଆଲପ୍ରାଜୋଲାମ ଏହ ଉତ୍କଣ୍ଠାନିବାରକ  , ପ୍ରଶାନ୍ତିଦାୟକ  , ହିପନୋଟିକ  , ସ୍କେଲିଟାଲ ପେଶୀ ଶିଥିଳ ଦାୟକ  , ବାତ ନିବାରକ  , ବିସ୍ମରଣକାରୀ   ଓ ଅବସାଦରୋଧୀ   ଔଷଧ । ଏହା ବଟିକା ଆକାରରେ, ପାଟିରେ ମିଳେଇଯିବା ଆକାରରେ ଓ ସମୟକ୍ରମେ ମିଳେଇଯିବା ଭଳି ୩ ପ୍ରକାର ବଟିକା ଆକାରରେ ମିଳେ । ସାମୁହିକ ଉତ୍କଣ୍ଠା ବେମାରୀ  ( : / ) ଉପଶମ ହେବା ନିମନ୍ତେ ଏକ ସପ୍ତାହ ଲାଗିଯାଇପାରେ  । ଏହି ଔଷଧର ଉତ୍କଣ୍ଠା ଓ ଆତଙ୍କ ଉପଶମକାରୀ ପ୍ରଭାବ ପ୍ରତି ଅସ‌ହନଶୀଳତା ଦେଖାଯିବା କେତେକ ମହଲ କ‌ହୁଥିଲେ ମଧ୍ୟ ସମସ୍ତ ବିଶେଷଜ୍ଞ ଏଥିରେ ଉକମତ ନୁହନ୍ତି; କିନ୍ତୁ ନିଦ୍ରା ଓ ପ୍ରଶାନ୍ତିକାରକ ଗୁଣ ପ୍ରତି ଟୋଲେରାନ୍ସ ବା ପ୍ରତିରୋଧ ପ୍ରକାଶ ପାଏ । କିଛି ସପ୍ତାହ ଓ ଦୀର୍ଘ ସମୟ ଧରି ଔଷଧ ସେବନ କରିବା ପରେ ହଠାତ୍ ବନ୍ଦ କରିଦେଲେ ଉଇଥଡ୍ରୟାଲ ଲକ୍ଷଣ   ବା ରିବାଉଣ୍ଡ ଲକ୍ଷଣ   ପ୍ରକାଶ ପାଏ; ତେଣୁ ଏହାର ମାତ୍ରା   ଅଳ୍ପ ଅଳ୍ପ କରି କମେଇ ବନ୍ଦକରାଯାଏ । ଅଧିକ ଆତ୍ମହତ୍ୟା ସଙ୍କଟ ମଧ୍ୟ ରହିପାରେ । ସନ ୧୯୮୧ରେ ଆଲପ୍ରାଜୋଲାମ ପ୍ରଥମେ ଅପଜୋନ   ଯାହା ବର୍ତ୍ତମାନର ଫାଇଜର   କମ୍ପାନୀର ଏକ ଅଂଶ ବିତରଣ କରାଯାଇଥିଲା । ଏହା ପ୍ରଥମେ ପ୍ୟାନିକ ଡିଜଅର୍ଡ଼ର ନିମନ୍ତେ ଅନୁମୋଦିତ ହୋଇଥିଲା ଓ ଦୁଇ ବର୍ଷ ପରେ ଏହା ଜାନାକ୍ସ ନାମରେ ଆମେରିକାରେ ଅତ୍ୟଧିକ ବିକ୍ରୟ ହେବାର ରେକର୍ଡ଼ କରିଥିଲା । ସନ ୨୦୧୦ରେ ଏହା ସର୍ବାଧିକ ସଂଖ୍ୟାରେ ବିକ୍ରୟ ହୋଇଥିଲା, ଓ ବେଞ୍ଜୋଡାଏଜେପିନର   ସର୍ବାଧିକ ଅପବ୍ୟବ‌ହାର ମଧ୍ୟ ହୋଇଥିଲା । ଡାକ୍ତରୀ କାରଣରୁ ଏହାର ଅପବ୍ୟବ‌ହାର ସମ୍ଭାବନା ହେଉଥିବା କାରଣ‌ ମଧ୍ୟ ବିବାଦୀୟ ଅଛି ଓ କେତେକ ବିଶେଷଜ୍ଞଙ୍କ ମତରେ ଅନ୍ୟାନ୍ୟ ବେଞ୍ଜୋଡାଏଜେପିନ ଭଳି ଏହାର ସଙ୍କଟ ମାତ୍ରା ବ‌ହୁତ କମ୍ ଥାଏ । ଅନ୍ୟ କେତେକଙ୍କ ମତରେ ଆଲପ୍ରାଜୋଲାମର ଅପବ୍ୟବ‌ହାର ସଙ୍କଟ ଅଧିକ ଅଛି । ଅଳ୍ପ କେତେକ ଲୋକ ଏହାର ମାତ୍ରାକୁ ନିଜେ ବୃଦ୍ଧି କରି ବ୍ୟବ‌ହାର କରନ୍ତି । ଯୁକ୍ତରାଷ୍ଟ୍ର ଆମେରିକାର ଡ୍ରଗ ଏନଫୋର୍ସ ଆଡମିନିସ୍ଟ୍ରେସନ ସଂସ୍ଥା ଆଲପ୍ରାଜୋଲାମ ଔଷଧକୁ ସିଡ୍ୟୁଲ ୪   ଅନ୍ତର୍ଭୁକ୍ତ କରିଛନ୍ତି ।
ଶାନ୍ତି ଦେବୀ  (୧୮ ଅପ୍ରେଲ ୧୯୩୪-୧୬ ଜାନୁଆରୀ ୨୦୨୨) ଜଣେ ଭାରତୀୟ ଗାନ୍ଧିବାଦୀ ସମାଜସେବୀ ଥିଲେ  । ସେ ଗୁଣପୁରଠାରେ ସେବା ସମାଜ ନାମକ ଅନୁଷ୍ଠାନ ପ୍ରତିଷ୍ଠା କରିଥିଲେ । ବିନୋବା ଭାବେଙ୍କ  "ଅହିଂସାର ଅନ୍ୱେଷଣ"  ପୁସ୍ତକର ସେ ଓଡ଼ିଆ ଅନୁବାଦ କରିଥିଲେ । ତାଙ୍କର ସମାଜସେବା ନିମନ୍ତେ ସେ ପଦ୍ମଶ୍ରୀ ଏବଂ ଯମୁନାଲାଲ ବଜାଜ ପୁରସ୍କାରରେ ସମ୍ମାନୀତ ହୋଇଥିଲେ । ୨୦୨୨ ମସିହା ଜାନୁଆରୀ ୧୬ ତାରିଖରେ ଗୁଣୁପୁରୁଠାରେ ତାଙ୍କର ଦେହାନ୍ତ ହୋଇଥିଲା । ପ୍ରାଥମିକ ଜୀବନ ଶାନ୍ତି ଦେବୀ, ୧୮ ଅପ୍ରେଲ ୧୯୩୪ ମସିହାରେ ବାଲେଶ୍ୱର ଜିଲ୍ଲାର ଗୋପାଳ ଗାଁରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ରାଜେନ୍ଦ୍ର ମୋହନ ଦାସ ଓ ମା 'ଙ୍କ ନାମ ନେତ୍ରମଣି ଦେବୀ । ଦାଦା ରବୀନ୍ଦ୍ର ମୋହନ ଦାସ ଓ ଖୁଡ଼ି ଗୋଦାବରୀ ଦେବୀ ସମାଜସେବାରେ ବ୍ରତୀ ଥିଲେ । ମହାତ୍ମା ଗାନ୍ଧୀଙ୍କ ଓଡ଼ିଶା ଗସ୍ତକାଳରେ ଖୁଡ଼ି ଗୋଦାବରୀ ଦେବୀ ତାଙ୍କୁ ଓଡ଼ିଆ ପଢ଼ାଉଥିଲେ । ପିଲାଟି ଦିନରୁ ଶାନ୍ତି ଦେବୀ ଗାନ୍ଧିଜୀ ଏବଂ ବିନୋବା ଭାବେଙ୍କ ଆଦର୍ଶରେ ଅନୁପ୍ରାଣିତ ହୋଇଥିଲେ । ଶାନ୍ତି ଦେବୀ ଇଣ୍ଟରମିଡିଏଟ ପାସ କଲାପରେ କଲେଜ ଛାଡ଼ି ସମାଜ ସେବା ନିମିତ୍ତ ସ୍ୱାମୀ ରତନ ଦାସଙ୍କ ସହ କୋରାପୁଟ ଜିଲ୍ଲାକୁ ଚାଲିଆସିଥିଲେ । ୧୯୫୩ ମସିହାରେ ତତ୍କାଳୀନ କୋରାପୁଟ ଜିଲ୍ଲାର ସଂଖଳାପଦର ଗ୍ରାମରେ ଏକ ଆଶ୍ରମ ସ୍ଥାପନ କରି ଗ୍ରାମର ଦୁଃସ୍ଥ ତଥା ଅଶିକ୍ଷିତ ଆଦିବାସୀଙ୍କ ସେବା କରି ନିଜର ସମାଜ ସେବା ଆରମ୍ଭ କରିଥିଲେ । ସମାଜସେବା ସଂଖଳାପଦର ଗ୍ରାମରେ ଶାନ୍ତିଦେବୀଙ୍କ ପ୍ରୟାସରେ ଆଦିବାସୀଙ୍କ ଜୀବନ ଧାରାରେ ବେଶ୍ ପରିବର୍ତ୍ତନ ପରିଲକ୍ଷିତ ହେବାର ଦେଖି ସେ ୧୯୬୪ ମସିହାରେ ରାୟଗଡ଼ାଠାରେ ମାତ୍ର ସାତ ଜଣ ଆଦିବାସୀ ଝିଅଙ୍କୁ ନେଇ ସେବା ସମାଜ ନାମକ ଏକ ସେମାଜସେବୀ ଅନୁଷ୍ଠାନ ପ୍ରତିଷ୍ଠା କରିଥିଲେ । ୧୯୭୫ ମସିହାରେ ୨୫ଜଣ ଆଦିବାସୀ ପିଲାଙ୍କୁ ନେଇ ସେ ପୁଣି ଆଉ ଏକ ଆଶ୍ରମ ଗୁଣପୁରଠାରେ ପ୍ରତିଷ୍ଠା କରିଥିଲେ । ପୁଣି ୧୯୮୦ ମସିହାର ପ୍ରଳୟଙ୍କରୀ ବନ୍ୟା ପରେ ବାତ୍ୟା ପ୍ରପୀଡିତ ଆଦିବାସୀ ପିଲାଙ୍କ ସେବା ନିମିତ୍ତ ଜବରଗୁଡାଠାରେ ଅନ୍ୟ ଏକ ଆଶ୍ରମ ମଧ୍ୟ ପ୍ରତିଷ୍ଠା କରିଥିଲେ । ସେ ୧୯୯୩ ଫେବୃଆରୀରେ ଗୁଣପୁର ନିକଟସ୍ଥ ଲିମାମେଡାଠାରେ ଆଦିବାସୀ ଝିଅଙ୍କ ନିମନ୍ତେ ଏକ ଅନାଥାଶ୍ରମ ପ୍ରତିଷ୍ଠା କରିଥିଲେ । ଅନାଥାଶ୍ରମରେ ଶିଶୁ କନ୍ୟାଙ୍କ ସାମଗ୍ରିକ ବିକାଶ ଏବ ଛତିଶଗଡ଼ ଏବଂ ଓଡ଼ିଶାର ମାଓବାଦୀ ଅଂଚଳରେ ଶାନ୍ତି ପାଇଁ ତାଙ୍କର ମହତ୍ତ୍ୱପୂର୍ଣ୍ଣ ମହତ ଅବଦାନ ରହିଥିଲା । ମୃତ୍ୟୁ ୨୦୨୨ ମସିହା ଜାନୁଆରୀ ୧୬ ତାରିଖରେ ଗୁଣୁପୁରୁର ସେବା ସମାଜଠାରେ ତାଙ୍କର ପରଲୋକ ଘଟିଥିଲା ।
ଜଉଗଡ଼, ଗଞ୍ଜାମ ଜିଲ୍ଲାର ପୁରୁଷୋତ୍ତମପୁରଠାରୁ ଦଶ କିଲୋମିଟର ଦୂର  "ମାଳତୀ ପର୍ବତ" ର ଅଂଶବିଶେଷ । ଦୁର୍ଗାର କାନ୍ଥ ଜଉ ବା ଲାଖରେ ନିର୍ମାଣ କରାଯାଇଥିବାରୁ, ଏହା ଖୁବ ପିଚ୍ଛିଳ । ଏଥିଯୋଗୁ ଦୁର୍ଗାର ଅନ୍ୟନାମ  "ଜଉ ଦୁର୍ଗା"  ବା  "ଲାଖ ଦୁର୍ଗା"  । ଆୟତାକାର ଏହି ଦୁର୍ଗାରେ ରହିଛି ଅଶୋକଙ୍କଦ୍ୱାରା ଖୋଦିତ ଶିଳାଲିପି । ତିରିଶ ଫୁଟ ଲମ୍ବା ଓ ପନ୍ଦର ଫୁଟ ଉଚ୍ଚତା ବିଶିଷ୍ଟ ଗ୍ରାନାଇଟ ପଥରରେ ଏହି ଶିଳାଲିପିଗୁଡ଼ିକ ଲେଖାଯାଇଛି । ଏଠାରେ ମୋର୍ଯ୍ୟ ଯୁଗର କିଛି ମୁଦ୍ରା ଆବିଷ୍କୃତ ହୋଇଛି । ଜଉଗଡ଼କୁ ଋଷିକୁଲ୍ୟା ନଦୀ ସଭ୍ୟତାର ମୂକସାଖୀ ବୋଲି କୁହାଯାଏ ।
ନାଗି ରେଡ୍ଡୀ ନାରାୟଣ ରେଡ୍ଡୀ  (ଜନ୍ମ: ୧ ଅପ୍ରେଲ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ନାରାୟଣ ରେଡ୍ଡୀ ୧୯୫୫ ମସିହାର ଅପ୍ରେଲ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଏନ୍. ପୋଲେୟା ରେଡ୍ଡୀ ଓ ପତ୍ନୀଙ୍କ ନାମ ଏନ୍. ଭାନୁ । ରାଜନୈତିକ ଜୀବନ ନାରାୟଣ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ମୁଲ୍, ଭାରତ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଚନ୍ଦ୍ରପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୁଲ୍, ଭାରତ ୨୦.୦୬୮୪ ଉତ୍ତର ଅକ୍ଷାଂଶ ଓ ୭୯.୬୭୮୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁଲ୍, ଭାରତ ସହରର ମୋଟ ଜନସଂଖ୍ୟା ୨୨୨୫୬ ଅଟେ । ସେଥି ମଧ୍ୟରୁ ୫୦.୮୬% ଜଣ ପରୁଷ ହୋଇଥିବା ବେଳେ ୪୯.୧୪% ଜଣ ନାରୀ ଅଟନ୍ତି । ମୁଲ୍, ଭାରତର ସାକ୍ଷରତା ହାର ୬୬.୮୪% ଅଟେ । ଏହା ଜାତୀୟ ହାରଠାରୁ ୨.୦୦% ପ୍ରତିଶତ କମ ଅଟେ । ସେଥିରୁ ୩୭.୫୮% ପ୍ରତିଶତ ପୁରୁଷ ଓ ୨୯.୨୬% ନାରୀ ଅଟନ୍ତି । ୧୨.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମୁଲ୍, ଭାରତର ସରକାରୀ ଭାଷା ଅଟେ ।
ଜୟନ୍ତ କୁମାର ବିଶ୍ୱାଳ  (ଜନ୍ମ: ୧୯୫୨) ଜଣେ ଓଡ଼ିଆ ଲେଖକ ଓ ସମାଲୋଚକ  । ୨୦୦୦ ମସିହାରେ ତାଙ୍କୁ ତାଙ୍କ ରଚିତ ପ୍ରବନ୍ଧ ପୁସ୍ତକ ଦିଗ୍‌ବଳୟର ଏ ପାଖରେ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ଟମ୍ ୟୁମ୍ ବ ଟମ୍ ୟାମ୍  ଇଂରାଜୀ ଭାଷାରେ ବା , ଥାଇ ଭାଷାରେ     ଏକ ରାଗ ଓ ଖଟା ଥାଇ ସୁପ୍ । ଏହି ସୁପ୍ ପ୍ରସ୍ତୁତିରେ ସାଧାରଣତଃ ଚିଙ୍ଗୁଡ଼ି ବ୍ୟବହାର କରାଯାଏ । ଟମ୍ ୟୁମ୍ ସୁପ୍‍ର ସୃଷ୍ଟି ଥାଇଲାଣ୍ଡରୁ । ଟମ୍ ୟାମ୍ ନାମ ଦୁଇଟି ଥାଇ ଶବ୍ଦ ଟମ୍ ଓ ୟାମ୍‍କୁ ନେଇ ଗଠିତ । ଟମ୍ ଶବ୍ଦର ଅର୍ଥ ହେଲା ଫୁଟିବା  (ଗରମ କରିବା) ଓ ୟାମ୍ ଶବ୍ଦର ଅର୍ଥ ହେଲା ମିଶ୍ରିତ  । ଟମ୍ ୟୁମ୍ ସୁପ୍‍ର ରାଗ ଓ ଖଟା ସ୍ୱାଦ ସ୍ୱତନ୍ତ୍ର ଏବଂ ଏହାର ବ୍ରଥ୍ ପ୍ରସ୍ତୁତ କରିବା ପାଇଁ ବହୁ ପ୍ରକାରର ସୁଗନ୍ଧିତ ମସଲା ଓ ପତ୍ର ଇତ୍ୟାଦି ଉପାଦାନ ବ୍ୟବହୃତ ହୋଇଥାଏ । ଏହି ସୁପରେ ଶତବେଧି, କାଫିର୍ ଲେମ୍ବୁ ପତ୍ର, ଗାଲାଙ୍ଗଲ୍, ଲେମ୍ବୁ ରସ, ମାଛର ସସ୍ ଓ କୁଟା ହୋଇଥିବା ଲାଲ୍ ଥାଇ ଲଙ୍କା ଆଦି ବ୍ୟବହୃତ ହୋଇଥାଏ । ବ୍ୟାବସାୟିକ ଦୃଷ୍ଟିରୁ ବର୍ତ୍ତମାନ ସମୟରେ ବଜାରରେ ଯେଉଁ ଟମ୍ ୟୁମ୍ ବଟା ମସାଲା ମିଳେ, ସେଥିରେ ସମସ୍ତ ଉପାଦାନକୁ ମିଶାଇ ବାଟି ତେଲରେ ଛାଣି ପ୍ରସ୍ତୁତ କରାଯାଏ । ତା  ପରେ ସେଥିରେ ଅନ୍ୟ ସଂରକ୍ଷଣକାରୀ ଉପାଦାନ ମିଶାଇ ବୋତଲରେ ବନ୍ଦ କରି ବିକ୍ରୟ କରାଯାଏ । ତଟକା ପ୍ରସ୍ତୁତ ହୋଇଥିବା ଓ ବୋତଲ ମସଲା ବ୍ୟବହାର କରି ପ୍ରସ୍ତୁତ ହୋଇଥିବା ଟମ୍ ୟୁମ୍ ସୁପ୍‍ର ସ୍ୱାଦରେ ଯଥେଷ୍ଟ ଭିନ୍ନତା ରହିଥାଏ । ଏହି ସୁପ୍ ପ୍ରସ୍ତୁତି ସମୟରେ ଏଥିରେ ଚିଙ୍ଗୁଡ଼ି କିମ୍ବା ଘୁଷୁରୀ ଓ କୁକୁଡ଼ା ମାଂସ ମଧ୍ୟ ମିଶାଯାଏ । ପ୍ରସ୍ତୁତି ପ୍ରଣାଳୀ ଖଟା ଓ ମସଲା ଭରା ଉପାଦାନରେ ଟମ୍ ୟୁମ୍ ସୁପ୍ ପ୍ରସ୍ତୁତ ହୁଏ । ଏହି ସୁପ୍ ପାଇଁ ଆବଶ୍ୟକ ବଟା ମସଲାକୁ ନାମ୍ ଫ୍ରିକ୍ ପାଓ କୁହନ୍ତି । ଏହି ମସଲାରେ ପାଣି, ବିଭିନ୍ନ ପତ୍ର, ବୁଟି, ମାଂସ ଆଦି ମିଶାଇ ଫୁଟାଯାଏ । ଲଙ୍କା, ଶାଲଟ୍ ପିଆଜ, ରସୁଣ ଇତ୍ୟାଦିଙ୍କୁ କୋଇଲା ଚୁଲିର ନିଆଁ ଧାସରେ ସିଝାଇ ତା  ପରେ ବାଟି ନାମ୍ ଫ୍ରିକ୍ ପାଓ ପ୍ରସ୍ତୁତ ହୁଏ । ଟମ୍ ୟୁମ୍ ସୁପରେ ଅଧିକାଂଶରେ ଚିଙ୍ଗୁଡ଼ି କିମ୍ବା ଘୁଷୁରୀ ମାଂସ ମିଶାଯାଏ । ନଦୀର ମଧୁର ଜଳ ଚିଙ୍ଗୁଡ଼ି ବ୍ୟବହାର କରି ପ୍ରସ୍ତୁତ ହେଉଥିବା ଟମ୍ ୟୁମ୍ ସୁପ୍‍କୁ  ଟମ୍ ୟୁମ୍ ଗୂଙ୍ଗ୍  କହିଥାନ୍ତି । ଟମ୍ ୟୁମ୍‍ର ବ୍ରଥରେ ମିଶାଯାଉଥିବା ଆବଶ୍ୟକୀୟ ଉଦ୍ଭିଦଜାତୀୟ ବା ବୁଟି ଉପାଦାନ ହେଲେ ଶତବେଧି, ଗାଲାଙ୍ଗଲ୍, କାଫିର୍ ଲେମ୍ବୁ ପତ୍ର । ଥାଇ ଲଙ୍କା, ଛତୁ, ଧନିଆ ପତ୍ର, ବିଲାତି ବାଇଗଣ, ମିଠା ଧଳା ପିଆଜ, ଲେମ୍ବୁ ରସ, ଚିନି ଓ ମାଛ ସସ୍ ପ୍ରଭୃତି ମଧ୍ୟ ଏହି ସୁପ୍ ପାଇଁ ଆବଶ୍ୟକୀୟ ଉପାଦାନ । ଟମ୍ ୟୁମ୍ ସୁପରେ ନଡ଼ିଆ କ୍ଷୀର ବ୍ୟବହାର କଲେ ତାହାକୁ ଟମ୍ ୟୁମ୍ ନାମ୍ ଖୋନ୍ କୁହନ୍ତି । ବିବିଧ ଟମ୍ ୟୁମ୍ ସୁପ୍ ଆଜିକାଲି ଟମ୍ ୟୁମ୍ ସୁପରେ ଛତୁ, କଟା ଧନିଆ ପତ୍ର ପରି ଉପାଦାନ ମଧ୍ୟ ବ୍ୟବହୃତ ହେଉଛି । କେହି କେହି ଗାଢ଼ କମଳା ରଙ୍ଗ ବା ରାଗ ପାଇଁ ସୁପରେ ଥାଇ ଲଙ୍କାର ଚଟଣି ନାମ୍ ଫ୍ରିକ୍ ଫାଓ         ମଧ୍ୟ ମିଶାଇଥାନ୍ତି । ଅନ୍ୟ ମସଲାଯୁକ୍ତ ଓ ଖଟା ସୁପ୍ ଥାଇଲାଣ୍ଡ ବାହାରେ ଟମ୍ ଖ୍ଲୋଂଗ୍         ସୁପ୍ ବିଷୟରେ ଅଳ୍ପ ଲୋକଙ୍କୁ ଜଣାଥିବ । ଏହି ସୁପରେ ଖଟାପଣ ଲେମ୍ବୁ ରସ ନୁହେଁ ବରଂ ତେନ୍ତୁଳି ଯୋଗୁଁ ଆସିଥାଏ । ଟମ୍ ସୋମ୍         ସୁପ୍ ମଧ୍ୟ ଟମ୍ ୟୁମ୍ ସୁପ୍ ପରି କିନ୍ତୁ ସେଥିରେ ଶତବେଧି ଓ କାଫିର୍ ଲେମ୍ବୁ ପତ୍ର ପକାଯାଏ ନାହିଁ । ଟମ୍ ସୋମ୍‍ର ବିଭିନ୍ନ ପ୍ରକାରରେ ଖଟାପଣ ସେଥିରେ ପଡ଼ିଥିବା ଲେମ୍ବୁ ରସ ବା ତେନ୍ତୁଳିର ମାତ୍ରା ଉପରେ ନିର୍ଭର କରିଥାଏ ।
ମେଗ୍ଲୁମିନ ଆଣ୍ଟିମୋନିଏଟ  (ଇଂରାଜୀ ଭାଷାରେ ) ଏକ ଔଷଧ ଯାହା ଲିସମାନିଆସିସ ରୋଗରେ ବ୍ୟବ‌ହୃତ ହୁଏ  । ଏହି ଲିସମାନିଆସିସ ବିଭିନ୍ନ ପ୍ରକାର ହୋଇପାରେ ଯେପରି ଭିସେରାଲ, ମ୍ୟୁକୋକ୍ୟୁଟାନିଅସ ଓ କ୍ୟୁଟାନିଅସ ଲିସମାନିଆସିସ । ଏହାକୁ ମାଂସପେଶୀରେ   ବା ସଂକ୍ରମିତ ସ୍ଥାନରେ ଇଞ୍ଜେକସନ ଆକାରରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅରୁଚି, ଅଇ, ପେଟ ଯନ୍ତ୍ରଣା, କାଶ, ଥକ୍କା ଅନୁଭବ, ମାଂସପେଶୀ ଯନ୍ତ୍ରଣା, ଅନିୟମିତ ହୃଦ୍‌ଗତି   ଓ ବୃକ୍‌କ ସମସ୍ୟା   । ହୃତ୍‌ପିଣ୍ଡ, ଯକୃତ ବା ବୃକ୍‌କ ସମସ୍ୟା ଥିବା ଲୋକ ଏହା ବ୍ୟବ‌ହାର କରିବାକୁ ମନା କରାଯାଏ । ସ୍ତନ୍ୟପାନ   ସମୟରେ ଏହା ଦେବା ଉଚିତ ନୁହେଁ । ପେଣ୍ଟାଭାଲେଣ୍ଟ ଆଣ୍ଟିମୋନିଆଲ   ଔଷଧ ଶ୍ରେଣୀର ଏହା ଏକ ଔଷଧ । ମେଗ୍ଲୁମିନ ଆଣ୍ଟିମୋନିଏଟ ସନ ୧୯୪୬ରେ ଡାକ୍ତରୀ ବ୍ୟବ‌ହାରରେ ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ଏକ ଭାଏଲର ମୂଲ୍ୟ ବିକାଶଶୀଳ ଦେଶମାନଙ୍କରେ   ସନ ୨୦୧୪ରେ ୪.୩୨ ଆମେରିକୀୟ ଡଲାର ଥିଲା । ଏହି ଔଷଧ ଦକ୍ଷିଣ ୟୁରୋପ ଓ ଲାଟିନ ଆମେରିକାରେ   ମିଳେ କିନ୍ତୁ ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ ।
ଏଲ୍‌ଭରେଜ୍‌ସରସ   : ;;  "  '   ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ମୋମେଟାସୋନ/ଫର୍ମୋଟେରୋଲ  (ଏକ ବିକ୍ରୟ ନାମ ଡୁଲେରା) ଏକ ଔଷଧ ମିଶ୍ରଣ ଯାହା ଆଜମା ରୋଗର ଦୀର୍ଘକାଳୀନ ଚିକିତ୍ସାରେ ବ୍ୟବହୃତ ହୁଏ  ଏଥିରେ ଥିବା ମୋମେଟାସୋନ ଏକ ଷ୍ଟିରଏଡ ଏବଂ ଫର୍ମୋଟେରୋଲ ଏକ ଦୀର୍ଘ କାର୍ଯ୍ୟକ୍ଷମ ବିଟା ଆଗୋନିଷ୍ଟ ଔଷଧ । ଯେଉଁମାନଙ୍କଠାରେ ଏକ ପ୍ରଶ୍ୱାସପ୍ରାପ୍ତ ଷ୍ଟେରଏଡ୍ ଯଥେଷ୍ଟ ନୁହେଁ ସେମାନଙ୍କ ପାଇଁ ଏହି ପରାମର୍ଶ ଦିଆଯାଇଛି  ଏହା ମଧ୍ୟ ପ୍ରଶ୍ୱାସଦ୍ୱାରା ବ୍ୟବହୃତ ହୁଏ  ଆଜ୍‌ମା ହଠାତ୍ ଖରାପ ହେଉଥିଲେ ଏହାକୁ ବ୍ୟବହାର କରିବା ଉଚିତ୍ ନୁହେଁ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ସାଇନୁସାଇଟିସ୍ ଅନ୍ତର୍ଭୁକ୍ତ  ଅଧିକ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଥ୍ୱସ, ଇମ୍ମ୍ୟୁନୋସପ୍ରେସନ, ଆଲର୍ଜି ପ୍ରତିକ୍ରିୟା ଏବଂ ପରଳ ହୋଇପାରେ  ୧୨ ବର୍ଷରୁ କମ୍ ବୟସରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ଏହାର ପ୍ରଭାବ ଅଧ୍ୟୟନ କରାଯାଇ ନାହିଁ  ମୋମେଟାସୋନ୍ ପ୍ରଦାହକୁ କମେଇଦିଏ ଓ ମୋମେଟାସୋନ ବାୟୁପଥରେ ଥିବା ସ୍ମୁଥ ମାଂସପେଶୀକୁ ଶିଥଳ କରିଦିଏ  ଆମେରିକାରେ ଡାକ୍ତରୀ ବ୍ୟବହାର ପାଇଁ ଏହି ମିଶ୍ରଣ ୨୦୧୦ ମସିହାରେ ଅନୁମୋଦିତ ହୋଇଥିଲା ୨୦୧୯ ମସିହା ସୁଦ୍ଧା ଏହାର କୌଣସି ଜେନେରିକ ଔଷଧ ଉପଲବ୍ଧ ହୋଇ ନାହିଁ । ଆମେରିକାରେ ଏହାର ହୋଲସେଲ୍ ମୂଲ୍ୟ ୨୦୨ ଡଲାର ଥିଲା ୨୦୧୯ ମସିହାର । ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରରେ ୨୪୩ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା  ୟୁରୋପରେ ବ୍ୟବହାର ପାଇଁ ଏହା ଅନୁମୋଦିତ ନୁହେଁ
ସାଇଦପୁର, ଘାଜିପୁର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ବୁଦଉନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଇଦପୁର, ଘାଜିପୁର ୨୮.୬୧୧୦ ଉତ୍ତର ଅକ୍ଷାଂଶ ଓ ୭୭.୯୦୮୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଇଦପୁର, ଘାଜିପୁର ସହରର ମୋଟ ଜନସଂଖ୍ୟା ୧୩୭୧୭ ଅଟେ । ସେଥି ମଧ୍ୟରୁ ୫୨.୦୭% ଜଣ ପରୁଷ ହୋଇଥିବା ବେଳେ ୪୭.୯୩% ଜଣ ନାରୀ ଅଟନ୍ତି । ସାଇଦପୁର, ଘାଜିପୁରର ସାକ୍ଷରତା ହାର ୪୦.୧୬% ଅଟେ । ଏହା ଜାତୀୟ ହାରଠାରୁ ୨୪.୬୮% ପ୍ରତିଶତ କମ ଅଟେ । ସେଥିରୁ ୨୪.୨୦% ପ୍ରତିଶତ ପୁରୁଷ ଓ ୧୫.୯୬% ନାରୀ ଅଟନ୍ତି । ୧୮.୨୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଇଦପୁର, ଘାଜିପୁରର ସରକାରୀ ଭାଷା ଅଟେ ।
ଏହି ଟେବୁଲଟି ପୃଥିବୀ ପୃଷ୍ଠରେ ମୌଳିକ ଗୁଡ଼ିକର ବହୁଳତା ଦର୍ଶାଉଛି । ସଂଖ୍ୟା ଗୁଡ଼ିକ ପ୍ରତିଶତ   କିମ୍ବା   ; ୧୦,୦୦୦ ୧% ସୁଚାଉଛି । ଜାଣି ରଖନ୍ତୁ ଯେ ସଂଖ୍ୟା ସବୁ ଆନୁମାନିକ, ଏବଂ ସେସବୁ ମୂଳ ଗଣନା ଓ ତାହାର ପ୍ରଣାଳୀ ଅନୁସାରେ ବଦଳିଥାଏ । ତଥ୍ୟର ଉପରେ ମୋଟାମୋଟି ବିଶ୍ୱାସ କରାଯାଇପାରେ ।
'ଚାରି ଶମ୍ଭୁ ମନ୍ଦିର ଓଡ଼ିଶାର ବୌଦ୍ଧ ଜିଲ୍ଲାରେ ଅବସ୍ଥିତ ଏକ ପ୍ରସିଦ୍ଧ ଯାଆଁଳା ଶିବ ଓ ବିଷ୍ଣୁ ମନ୍ଦିର । ବଉଦ ସହରଠାରୁ ୧୬ କି.ମି ଦୂରରେ ଅବସ୍ଥିତ ଜଗତି ଗାଆଁରେ ଏହି ପ୍ରସିଦ୍ଧ ମନ୍ଦିର ଅବସ୍ଥିତ । ସ୍ଥାନୀୟ ଲୋକେ ଯାଆଁଳା ମନ୍ଦିରକୁ ଚାରି ଶମ୍ଭୁ ମନ୍ଦିର କହନ୍ତି। ଯାଆଁଳା ମନ୍ଦିର କହିଲେ , ଗୋଟିଏ ଭିତ୍ତଭୂମି ଉପରେ ଲାଗି ଲାଗି ତିଆରି ହୋଇଥିବା ସମାନ ଆକାରର ଦୁଇଟି ମନ୍ଦିରକୁ ବୁଝାଏ। ମନ୍ଦିର ଦୁଇଟି ସବୁ ଦୃଷ୍ଟିରୁ ଦେଖିବାକୁ ଏକାପରି । ଗୋଟିଏ ମନ୍ଦିରରେ ପୂଜା ପାଉଛନ୍ତି ଭଗବାନ ବିଷ୍ଣୁ ଓ ଅନ୍ୟ ମନ୍ଦିରରେ ଭଗବାନ ଶିବ । ବିଷ୍ଣୁ ପୂଜା ପାଉଥିବା ମନ୍ଦିରଟିର ନାମ ନୀଳମାଧବ ଏବଂ ମହେଶ୍ୱର ପୂଜାପାଉଥିବା ମନ୍ଦିରର ନାମ ସିଦ୍ଧେଶ୍ୱର । ନୀଳମାଧବ ମନ୍ଦିରର ଶିଖରରେ ଶୋଭା ପାଉଛି ନୀଳ କ୍ଲୋରାଇଟ ପଥରରେ ତିଆରି ଚକ୍ର । ସେହି ପରି ସିଦ୍ଧେଶ୍ୱର ମନ୍ଦିରର ଚୂଡା଼ରେ ସ୍ଥାପିତ ହୋଇଛି ଗୋଟିଏ ଶିବଲିଙ୍ଗ । କାରୁକାର୍ଯ୍ୟ ଦୃଷ୍ଟିରୁ ଦେଖିଲେ ଭୁବନେଶ୍ୱରର ମୁକ୍ତେଶ୍ୱର ଓ ପରଶୁରାମେଶ୍ୱର ମନ୍ଦିର ସହ ତୁଳନୀୟ । ଗନ୍ଧରାଡ଼ିର ଯାଆଁଳା ମନ୍ଦିର ଖିଞ୍ଜଳିର ଭଞ୍ଜ ରାଜାମାନଙ୍କ ପୃଷ୍ଠପୋଷକତାରେ ଅଷ୍ଟମ ଶତାବ୍ଦୀର ଶେଷ ଭାଗରେ ତିଆରି ହୋଇଥିବା ବିଶ୍ୱାସ କରାଯାଏ । ଇତିହାସ ଜଗତିର ଏକ ଅଂଶର ନାମ ଗନ୍ଧରାଡ଼ି। ତେଣୁ ଏହା ମଧ୍ୟ ଗନ୍ଧରାଡ଼ି ଯାଆଁଳା ମନ୍ଦିର ଭାବେ ଓଡ଼ିଶାରେ ପ୍ରସିଦ୍ଧ । ଗନ୍ଧପତି ନାମକ ଏକ ଭଞ୍ଜ ରାଜା ସେଠାରେ ନିଜର ରାଜଧାନୀ ବସାଇଥିବାରୁ ସ୍ଥାନଟିର ନାଆଁ ଗନ୍ଧରାଡ଼ି । ମନ୍ଦିର କାରୁକାର୍ଯ୍ୟ ଦୃଷ୍ଟିରୁ ଦେଖିଲେ ଭୁବନେଶ୍ୱରର ମୁକ୍ତେଶ୍ୱର ଓ ପରଶୁରାମେଶ୍ୱର ମନ୍ଦିର ସହ ତୁଳନୀୟ । ଗନ୍ଧରାଡ଼ିର ଯାଆଁଳା ମନ୍ଦିର ଖିଞ୍ଜଳିର ଭଞ୍ଜ ରାଜାମାନଙ୍କ ପୃଷ୍ଠପୋଷକତାରେ ଅଷ୍ଟମ ଶତାବ୍ଦୀର ଶେଷ ଭାଗରେ ତିଆରି ହୋଇଥିବା ବିଶ୍ୱାସ କରାଯାଏ । ଚାରି ଶମ୍ଭୁ ମନ୍ଦିର କହିବାର କାରଣ ସେଠାରେ ଚାରୋଟି ଶିବ ଲିଙ୍ଗ ପୂଜା ପାଉଛନ୍ତି : ସିଦ୍ଧେଶ୍ୱର, ଜୋଗେଶ୍ୱର, କପିଳେଶ୍ୱର ଏବଂ ପଶ୍ଚିମ ସୋମନାଥ । ମୂଖ୍ୟ ମନ୍ଦିରଠାରୁ କିଛି ଦୂରରେ ଏକ ବରଗଛ ମୂଳେ ଅଷ୍ଟଭୂଜା ଦୁର୍ଗା ଏବଂ ପଶ୍ଚିମ ସୋମନାଥ ମନ୍ଦିର ନିକଟରେ ଗଣେଶଙ୍କ ପ୍ରତିମା ଦେଖିବାକୁ ମିଳେ । ଗାଆଁ ଲାଗିଥିବା କ୍ଷେତରୁ ଏକଦା ସୁନ୍ଦର ନବଗ୍ରହ ପ୍ରତିମା ଏବଂ ଅନେକ ପ୍ରସ୍ତର କଳାର ଧ୍ୱଂସାବଶେଷ ଆବିଷୃତ ହୋଇଥିଲା । ସ୍ଥାନଟିର ଐତିହାସିକ ଗୁରୁତ୍ୱ ଥିବାରୁ ଭାରତୀୟ ପ୍ରତ୍ନତତ୍ତ୍ୱ ବିଭାଗ ସେଠାକାର ରକ୍ଷଣାବେକ୍ଷଣ କାର୍ଯ୍ୟ ତୁଲାଉଛି।
ଦୀପ ଦିୟା, ଦୀପମ, ଅଥବା ଦୀପକ କ୍ଷୁଦ୍ରାର୍ଥରେ ଦୀପାଳି ସାଧାରଣରେ ମାଟିରୁ ପ୍ରସ୍ତୁତ ହୋଇଥାଏ । ତୁଳା ବା କନା ବଳିତାର ଏକ ପ୍ରାନ୍ତ ତେଲ ବା ଘିଅ ମଧ୍ୟରେ ବୁଡ଼ି ରହିଥାଏ ଅନ୍ୟ ଏକ ପ୍ରାନ୍ତ ଉପରକୁ ଉଠି ଜଳୁଥାଏ । ବିଭିନ୍ନ ଉତ୍ସବମାନଙ୍କରେ ଘରେ ଓ ମନ୍ଦିରମାନଙ୍କରେ ସାମୟିକ  (ମାତ୍ର ଥରେ) ବ୍ୟବହାର ପାଇଁ ମାଟି ଦୀପ ଏବଂ ଏକାଧିକ ଥର ବ୍ୟବହାର ପାଇଁ ପିତ୍ତଳରେ ତିଆରି ପିତ୍ତଳ ଦୀପ ବ୍ୟବହାର କରାଯାଏ  । .ଏହା ଭାରତରୁ ଉଦ୍ଭବ । ହିନ୍ଦୁ ଧର୍ମ ସହ ଶିଖ ଧର୍ମ, ଜୈନ ଧର୍ମ, ଏବଂ ଯୋରାଷ୍ଟ୍ରିଆନ ଧର୍ମରେ ବ୍ୟବହାର ହେବାର ଦେଖାଯାଏ । ଉତ୍ତର ଭାରତର କୁସ୍ତି ଉତ୍ସବ ଏବଂ ହିନ୍ଦୁମାନଙ୍କ ପର୍ବ ଦୀପାବଳୀ ଅବସରରେ ସମଗ୍ର ଭାରତବର୍ଷରେ ଏହାର ବହୁଳ ବ୍ୟବହାର ହୁଏ । ଏହା ଭଳି ଏକ ଲହୁଣୀ ବତୀ ତିବ୍ଦତରେ ବୌଦ୍ଧ ମାନଙ୍କଦ୍ୱାରା ପୂଜାର୍ଚ୍ଚନାରେ ବ୍ୟବହାର କରିଥାନ୍ତି । ତାମିଲନାଡ଼ୁରେ ଦୀପମ ଭାବେ ଜଣା ଏହି ଦୀପ କାର୍ତ୍ତିକାଇ ଦୀପମ ଅବସରରେ ଜଳାଯାଏ । ପାରମ୍ପରିକ ବ୍ୟବହାର ଆରତି ଆକାରରେ ମନ୍ଦିରମାନଙ୍କରେ ଦେବୀ ଦେବତାଙ୍କ ପ୍ରତିମା ସମ୍ମୁଖରେ ଜଳାଇ ରଖାଯାଏ ।
ଯଶବନ୍ତ ନାରାୟଣ ସିଂ ଲାଗୁରି  (ଜନ୍ମ : ୧୮ ଏପ୍ରିଲ ୧୯୭୧) ଭାରତର  (୧୫ ତମ ଲୋକ ସଭା)ର ସଦସ୍ୟଥିଲେ  । ସେ ଓଡ଼ିଶା , କେନ୍ଦୁଝରର  (ଲୋକ ସଭା ମିର୍ବାଚନ ମଣ୍ଡଳକୁ) ପ୍ରତିନିଧିତ୍ୱ କରିଥିଲେ ଏବଂ ସେ ରାଜନୀତି କ୍ଷେତ୍ରରେ ବିଜୁ ଜନତା ଦଳର  (ବିଜେଡି)ର ଜଣେ ସଦସ୍ୟ ଥିଲେ  ।
ଭୋସୋରିଟାଇଡ, ଭକ୍ସଜୋଗୋରେ ବିକ୍ରୟ ନାମ, ହେଉଛି ଆକଣ୍ଡ୍ରୋପ୍ଲାସିଆ  (ଡାର୍ଫିଜିମ୍) ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ନିର୍ଦ୍ଦିଷ୍ଟ ଭାବରେ ଏହା ସେହିମାନଙ୍କ ପାଇଁ ବ୍ୟବହୃତ ହୁଏ ଯେଉଁମାନେ ଅତି କମରେ ଦୁଇରୁ ପାଞ୍ଚ ବର୍ଷ ବୟସ୍କ ହୋଇଥାଆନ୍ତି ଏବଂ ତଥାପି ବୃଦ୍ଧି ଚାଲିଥାଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଫୁଲା, ଲାଲ ରଙ୍ଗ, ଗଲୁ, ଯନ୍ତ୍ରଣା, ବାନ୍ତି ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ନାଟ୍ରିୟୁରେଟିକ ପେପ୍ଟାଇଡ ରିସେପ୍ଟର-ବି ନାମକ ଏକ ନିର୍ଦ୍ଦିଷ୍ଟ ରିସେପ୍ଟର ସହିତ ସହିତ ବନ୍ଧନ ଯୁକ୍ତ ହୋଇ କାର୍ଯ୍ୟକ୍ଷମ ହୁଏ ଯାହା ଏଫଜିଏଫଆର୩  ( 3)କୁ ହ୍ରାସ କରିବା ଫଳରେ ହାଡ଼ର ବୃଦ୍ଧି ହୁଏ  । ୨୦୨୧ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭୋସୋରିଟାଇଡ ଅନୁମୋଦିତ ହୋଇଥିଲା । ଫ୍ରାନ୍ସରେ ୨୦୨୨ ସୁଦ୍ଧା ଏହି ଔଷଧ ନିମନ୍ତେ ବାର୍ଷିକ ପ୍ରାୟ ୨୬୦,୦୦୦   (ଫରାସୀ ମୁଦ୍ରା) ଖର୍ଚ୍ଚ ହୁଏ  । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୩୦,୦୦୦ ଡଲାର ଅଟେ ।
କୁକୁଡ଼ାଙ୍ଗ ଗାଁ ଓଡ଼ିଶାର ଅନୁଗୋଳ ଜିଲ୍ଲାର ବଅଁରପାଳ ବ୍ଲକ ଅନ୍ତର୍ଗତ ଅନୁଗୋଳ ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ବଅଁରପାଳ ନିକଟରେ ଅବସ୍ଥିତ । ଏହା ଅନୁଗୋଳଠାରୁ ୯ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗ୍ରାମରେ ଦୁଇଟି ପ୍ରାଥମିକ, ଗୋଟିଏ ମାଧ୍ୟମିକ ଓ ଗୋଟିଏ ଉଚ୍ଚବିଦ୍ୟାଳୟ ଅଛି । ଅନ୍ୟାନ୍ୟ ପର୍ଯ୍ୟଟନ ଏହି ଗାଆଁରେ ଗ୍ରାମଦେବତୀ ଗ୍ରାମେଶ୍ୱରୀଙ୍କ ପୀଠ ସହ ହନୁମାନ ମନ୍ଦିର, ରାଧାକୃଷ୍ଣ ମନ୍ଦିର, କାଳୀ ମନ୍ଦିର, ଚନ୍ଦ୍ରଶେଖର ଶିବ ମନ୍ଦିର ଓ ରାଧାକୃଷ୍ଣ ମଠ ଅଛି । ଏଠାରେ ପ୍ରତିବର୍ଷ ଦୋଳ ପୂର୍ଣ୍ଣିମା, ମେରୁ ସଂକ୍ରାନ୍ତି ଓ ଶ୍ରୀରାମ ନବମୀ ଅନୁଷ୍ଠିତ ହୋଇଥାଏ । ଏହି ଗ୍ରାମରେ ଥିବା ନିର୍ଜୀବ ଚିଡ଼ିଆଖାନା ଦେଖିବାକୁ ବହୁତ ଲୋକ ଆସନ୍ତି ।
ଏକ ଥାଇରୋଗ୍ଲୋସାଲ ସିଷ୍ଟ ଏକ ପ୍ରକାର ସିଷ୍ଟ ଯାହା ଭୃଣ ଅବସ୍ଥାରେ ଥିବା ଥାଇରଏଡ ଡକ୍ଟ କ୍ରମଶଃ ନଷ୍ଟ ନ ହେବାରୁ ସେହି ସ୍ଥାନରେ ସୃଷ୍ଟି ହୋଇପାରେ । ଏହି ସିଷ୍ଟ ସାଧାରଣତଃ ବେକର ମଧ୍ୟ-ରେଖାରେ ଥାଏ ଓ ସହଜରେ ହଲେଇ ହୁଏ  ସାଧାରଣତଃ ହାଇଅଏଡ଼ ଅସ୍ଥି ପାଖରେ ଏହି ସିଷ୍ଟ ଉପସ୍ଥାପିତ ହୁଅନ୍ତି, ଯଦିଓ ଏହା ଜିଭ ମୂଳରୁ ବେକର ତଳ ଅଂଶ ପର୍ଯ୍ୟନ୍ତ ଯେ କୌଣସି ସ୍ଥାନରେ ହୋଇପାରେ  ରୋଗ ଜଟିଳ ହେଲେ ସଂକ୍ରମଣ, ଫିସ୍ଚୁଲା କିମ୍ବା କର୍କଟ ରୋଗ ହୋଇପାରେ। ଭୃଣର ବିକାଶ ସମୟରେ ଥାଇରଏଡ୍ ଗ୍ରନ୍ଥି ଗଠନ ପରେ ଅବଶିଷ୍ଟ ତନ୍ତୁରୁ ଏହା ବିକଶିତ ହୁଏ  ଅଲଟ୍ରାସାଉଣ୍ଡ ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ  ଅନ୍ୟାନ୍ୟ ସମାନ ଭାବରେ ଉପସ୍ଥାପିତ ହେଉଥିବା ରୋଗମାନଙ୍କର ନାମ ଲିମ୍ଫାଡେନୋପାଥି, ଡର୍ମଏଡ ସିଷ୍ଟ ଓ ସେକେଣ୍ଡାରୀ ବ୍ରାଙ୍କିଆଲ କ୍ଲେଫ୍ଟ ସିଷ୍ଟ । ସାଧାରଣତଃ ଏହାର ଶଲ୍ୟ ଚିକିତ୍ସା କରାଯାଏ ଓ ସିଷ୍ଟ ସ‌ହିତ ହାଇଅଏଡ ହାଡ଼ର ଏକ ଅଂଶ ଏବଂ ଜିଭର ଏକ ଛୋଟ ଅଂଶ ଅପସାରଣ କରାଯାଏ  ସଂକ୍ରମଣ ନଥିବାବେଳେ ଏହି ଶଲ୍ୟ ଚିକିତ୍ସା କରାଯିବା ଉଚିତ  ଅପସାରଣ ପରେ ଥାଇରଏଡ ହରମୋନ ଦେବା ଆବଶ୍ୟକ ହୋଇପାରେ  କେବଳ ସିଷ୍ଟ ଅପସାରଣ କଲେ ପୁନରାବୃତ୍ତି ହେବାର ୫୦% ସଙ୍କଟ ରହେ । ପ୍ରାୟ ୭% ଲୋକ ଏହି ରୋଗରେ ପ୍ରଭାବିତ ହୁଅନ୍ତି  ପୁରୁଷ ଏବଂ ମହିଳା ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ବାଲ୍ୟକାଳରେ ଏହି ରୋଗ ସ୍ପଷ୍ଟ ହେଉଥିଲେ ମଧ୍ୟ ବେଳେବେଳେ କେବଳ ବୟସ୍କ ଅବସ୍ଥାରେ ଆବିଷ୍କୃତ ହୁଏ  ୧୭୨୩ ମସିହାରେ ସର୍ବ ପ୍ରଥମେ ଭେଟର ଏହି ରୋଗର ବର୍ଣ୍ଣନା କରିଥିଲେ ବର୍ତ୍ତମାନର ଚିକିତ୍ସା ୧୯୦୦ ଶତାବ୍ଦୀର ପ୍ରଥମ ଭାଗରେ ବିକଶିତ ହୋଇଥିଲା।
ପଣ୍ଡିତ ଅନ୍ତର୍ଯ୍ୟାମୀ ମିଶ୍ର ଜଣେ ଓଡ଼ିଆ ଲେଖକ ଏବଂ ଭାଷା ଓ ସଂସ୍କୃତି ଗବେଷକ ଅଟନ୍ତି । ପଣ୍ଡିତ ଅନ୍ତର୍ଯ୍ୟାମୀ ମିଶ୍ର ପ୍ରଥମ ପଣ୍ଡିତ ଯିଏକି ଓଡ଼ିଶାର ଇତିହାସ ଅଧ୍ୟୟନ, ଅଭିବୃଦ୍ଧି, ବିକାଶ ଏବଂ ଓଡ଼ିଆ ଭାଷାର ଶାସ୍ତ୍ରୀୟ ସ୍ଥିତିକୁ ତାଙ୍କ ଅନୁସନ୍ଧାନ ପୁସ୍ତକ ଓଡ଼ିଆ-ଏକାକୀ ଶାସ୍ତ୍ରୀୟ ଭାଷାରେ ପ୍ରକାଶ କରିଥିଲେ। ସେ ଗତ ପାଞ୍ଚ ଦଶନ୍ଧି ଧରି ଓଡ଼ିଆ ଭାଷା, ବ୍ୟାକରଣ ଏବଂ ସଂସ୍କୃତିର ଗବେଷଣା ଦିଗରେ ଅତୁଳନୀୟ କାର୍ଯ୍ୟ କରିଛନ୍ତି। ଶ୍ରୀଜଗନ୍ନାଥଙ୍କ ଉପରେ ମଧ୍ୟ ସେ ରଚନା କରିଛନ୍ତି ।
ଭର୍ଜିନିଆ ମେରୀ ଗିନି ରୋମେଟି (ଜନ୍ମ ଜୁଲାଇ ୨୯,୧୯୫୭) ହେଉଛନ୍ତି ଜଣେ ଆମେରିକୀୟ ବ୍ୟବସାୟୀ ।ସେ ଆଈ.ବି.ଏମ  କମ୍ପାନୀର ଏବେକାର ମୁଖ୍ୟ ସଭାପତି ଓ ପରିଚାଳକ।ଏହି କମ୍ପାନୀକୁ ଅଧିନୟ କରିଥିବା ସେ ପ୍ରଥମ ମହିଳା ।ସେ ଜାନୁଆରୀ ୨୦୧୨ରେ ମୁଖ୍ୟ ପରିଚାଳକ ପଦବୀ ଗ୍ରହଣ କରିଥିଲେ,ଓ ୟା ପୂର୍ବରୁ ସେ ଆଈ.ବି.ଏମ କମ୍ପାନୀର ଉପସଭାପତି ଏବଂ ବ୍ୟବସାୟ ପରିଚାଳନା ବିଭାଗର ମୁଖ୍ୟ ରୂପେ କାମ କରି ସାରିଥିଲେ।ସେ ୧୯୮୧ରେ ଡ଼େର୍ଟୋଏଟସ୍ଥିତ ଆଈ.ବି.ଏମରେ ଏକ ପ୍ରଣାଳୀ ଯନ୍ତ୍ରୀ ରୂପେ ପ୍ରଥମ ଥର ପାଇଁ ଯୋଗ ଦେଇଥିଲେ। ଫୋରଚୁନ ମଗାଜିନ୍ର  "ଶକ୍ତିଶାଳୀ ୫୦ ମହିଳା"  ପାହ୍ୟାରେ ଲଗାତାର ୧୦ ବର୍ଷ ଯାଏ ରହିଥିଲେ ଏବଂ ସେ ୨୦୧୨,୨୦୧୩,୨୦୧୪ ମସିହାରେ ପ୍ରଥମ ସ୍ଥାନରେ ରହିଥିଲେ।ଏହି ପରି ତାଙ୍କୁ ବହୁତ ଅନୁଷ୍ଠାନରୁ ପୁରସ୍କାର ଓ ସମ୍ମାନ,ଓ ତିରସ୍କାର ମଧ୍ୟ ମିଳିଅଛି। ବାଲ୍ୟ ଜୀବନ ଓ ପାଠପଢ଼ା ରୋମେଟି ରବର୍ଟ ଆର.ମେକ୍ରୋମିକ୍ ଯାନ୍ତ୍ରିକ ଅଭିକଳ୍ପ ଏବଂ ପ୍ରୟୋଗାତ୍ମକ ବିଜ୍ଞାନ ମହାବିଦ୍ୟାଳୟରୁ ୧୯୭୯ ମସିହାରେ କମ୍ପ୍ୟୁଟର ବିଜ୍ଞାନରେ ଶ୍ରେଷ୍ଠ ସ୍ଥାନ ଅଧିକାର କରି ସ୍ନାତକ ହାସଲ କରିଥିଲେ।ରୋମେଟି କାପା କାପା ଗାମା ଷୋରୋରିଟିର ମୁଖ୍ୟ ରୂପରେ ମଧ୍ୟ କାର୍ଯ୍ୟ ନିର୍ବାହ କରି ସାରିଥିଲେ।. ବୃତ୍ତି ୧୯୭୯ ମସିହାରେ ତାଙ୍କ ସ୍ନାତକ ସାରି ସେ ୧୯୮୧ରେ  "ଜେନେରାଲ ମୋଟର"  ଅନୁଷ୍ଠାନରେ କାମ କରିବାକୁ ପଳେଇଲେ।ପରେ ସେ ରେ ପ୍ରଣାଳୀ ଯନ୍ତ୍ରୀ ରୂପେ ଯୋଗ ଦେଇଥିଲେ।ସେ ର ପରାମର୍ଶକାରି ଦଳରେ ୧୯୯୧ରେ ଯୋଗ ଦେଇଥିଲେ ।ସେ ପ୍ରାଇସ ୱାଟର ହାଉଶ୍ କୁପର୍କୁ ୩.୫ ମିଲିଅନରେ ପରେ କିଣି ଏକ ବିଜୟ ପଦକ୍ଷପ ନେଇଥିଲେ। ବ୍ୟକ୍ତିଗତ ଜୀବନ ରୋମ୍ବଟି ବାମ ତେଲ କମ୍ପାନୀର ମୁଖ୍ୟ ଅନୁସନ୍ଧାନ କାରି ମାର୍କ ଏନ୍ଥୋନି ରୋମେଟି ଙ୍କୁ ବିବାହ କରିଥିଲେ ।ତାଙ୍କର କୌଣସି ସନ୍ତାନ ନାହିଁ।
ବିଷ୍ଣୁ  ଦେବନାଗରୀ :       ହିନ୍ଦୁଧର୍ମରେ ବୈଷ୍ଣବମାନଙ୍କର ତଥା ଶ୍ରୀ ଶଙ୍କରାଚାର୍ଯ୍ୟଙ୍କ ପ୍ରତିଷ୍ଠିତ ସ୍ମାର୍ତ୍ତ ସମ୍ପ୍ରଦାୟର ପ୍ରମୁଖ ଦେବତା । କେହି କେହି ତାଙ୍କୁ ପଞ୍ଚ ଦେବତାଙ୍କ ଭିତରେ ଜଣେ ବୋଲି କହିଥାନ୍ତି। ବିଷ୍ଣୁ ସହସ୍ରନାମ ଅନୁସାରେ ବିଷ୍ଣୁ ହେଉଛନ୍ତି ପରମାତ୍ମା। ସେ ସର୍ବତ୍ର ବିରାଜିତ ଓ ସ୍ଥାବର ଜଙ୍ଗମ ଜୀବ ଓ ନିର୍ଜିବାଦିର ମୂଳ ତତ୍ତ୍ୱ। ସେ ହେଉଛନ୍ତି କାଳାତୀତ ଅର୍ଥାତ ଅତୀତ, ବର୍ତ୍ତମାନ ଓ ଭବିଷ୍ୟତରୁ ଉର୍ଦ୍ଧ୍ୱରେ। ତ୍ରିଦେବଙ୍କ ଭିତରେ ସେ ହେଉଛନ୍ତି ସୃଷ୍ଟିର ପାଳନକର୍ତ୍ତା। ତାଙ୍କର ଅନ୍ୟନାମ ନାରାୟଣ। ପୁରାଣ ଅନୁସାରେ, ବିଷ୍ଣୁ ହେଉଛନ୍ତି ଚତୁର୍ଭୁଜ; ଶଙ୍ଖ, ଚକ୍ର  (ସୁଦର୍ଶନ ଚକ୍ର), ଗଦା ଓ ପଦ୍ମଧାରୀ । ଶ୍ରୀମଦ୍ଭଗବଦଗୀତାରେ ସେ ହେଉଛନ୍ତି ବିଶ୍ୱରୂପଧାରୀ, ଯାହା ମାନବ କଳ୍ପନାର ବାହାରେ, ଇନ୍ଦ୍ରିୟାତୀତ ଓ ଅବର୍ଣ୍ଣନୀୟ। ପ୍ରାୟ ସମସ୍ତ ହିନ୍ଦୁ ମତାନୁସାରେ ଦଶ ଅବତାରଧାରୀ  ଜୟଦେବଙ୍କ ଗୀତଗୋବିନ୍ଦ ଯୋଗୁଁ ଦଶାବତାର କଥା ଅଧିକ ପ୍ରଚଳିତ ହେଲା, ବିଭିନ୍ନ ପୁରାଣରେ ଭିନ୍ନ ଭିନ୍ନ ଅବତାର ଥିବାର ପ୍ରମାଣ ମିଳେ। ବିଷ୍ଣୁଙ୍କୁ ତାଙ୍କର ମୂଳ ରୂପରେ କିମ୍ବା ତାଙ୍କର ମୁଖ୍ୟ ଅବତାର ରାମ ଅଥବା କୃଷ୍ଣ ରୂପରେ ପୂଜା କରାଯାଏ। ପୁରାଣଭାରତୀ ଅନୁସାରେ ବିଷ୍ଣୁଙ୍କର ଦଶଟି ଅବତାର ରହିଛି। ନଅଟି ଅବତାର ସେ ନେଇ ସାରିଛନ୍ତି ଓ ଭବିଷ୍ୟତରେ ଆଉ ଗୋଟିଏ ଅବତାର ନେବେ। କଳି ଯୁଗରେ ଏହି ଅବତାରଙ୍କର ନାମ ହେବ କଳ୍କୀ । ଭଗବତ ଗୀତା ଅନୁସାରେ ଏହି ଅବତାରମାନଙ୍କ ଅବତରଣର ଉଦ୍ଦେଶ୍ୟ ହେଉଛି ଧର୍ମର ରକ୍ଷା ଓ ଅଧର୍ମର ନାଶ। ଦୁଷ୍ଟ ଶକ୍ତିର ମୂଳପୋଛ, ସାଧୁମାନଙ୍କର ସୁରକ୍ଷା ତଥା ପତିତମାନଙ୍କର ଉଦ୍ଧାର। ହିନ୍ଦୁମାନେ ତ୍ରିମୂର୍ତ୍ତି ଭାବେ ବ୍ରହ୍ମା, ବିଷ୍ଣୁ ଓ ମହେଶ୍ୱରଙ୍କୁ ପୂଜା କରିଥାନ୍ତି। ଏମାନେ ହେଉଛନ୍ତି ଯଥାକ୍ରମେ ସୃଷ୍ଟି, ପାଳନ ଓ ସଂହାରର ଦେବତା। ଏହି ତିନି ଦେବଙ୍କୁ ହିନ୍ଦୁମାନେ ତ୍ରିଦେବ ଓ ତ୍ରିନାଥ ବୋଲି ମଧ୍ୟ କହିଥାନ୍ତି। ଭାଗବତ ପୁରାଣ ଓ ବୈଷ୍ଣବମାନଙ୍କ ଦୃଷ୍ଟିକୋଣରୁ ଏଇ ତିନି ଦେବଙ୍କ ଭିତରେ ବିଷ୍ଣୁ ହେଉଛନ୍ତି ଭକ୍ତ ବତ୍ସଳ।
ଜନାର୍ଦ୍ଦନ ଦେହୁରୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୮ ମସିହାରେ ହୋଇଥିବା ଉପ-ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଜନାର୍ଦ୍ଦନ ଦେହୁରୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୨,୬୧,୯୬୮ ଖଣ୍ଡ ଭୋଟ ପାଇ ୩ୟ ସ୍ଥାନରେ ଥିଲେ ଏବଂ ବିଜେପି ପ୍ରାର୍ଥୀ ଜୁଏଲ ଓରାମଙ୍କ ଠରୁ ୨,୩୨,୨୯୬ ଖଣ୍ଡ ଭୋଟରେ ପରାସ୍ତ ହୋଇଥିଲେ ।
ଉଷ୍ମ ପ୍ରସ୍ରବଣ ଏକ ପ୍ରକାର ପାଣିର ଉତ୍ସ ଯେଉଁଥିରେ ସମୟେ-ସମୟେ ପାଣି ଜୋରରେ ଭୂମିରୁ ଶକ୍ତିଶାଳୀ ଝରଣା ପରି ଫୁଟି ଥାଏ ଏବଂ ତା 'ସହିତ ବାମ୍ଫ ବାହାରିଥାଏ। ଏହା ପୃଥିବୀରେ ବହୁ କମ ସ୍ଥାନରେ ମିଳିଥାଏ, କାରଣ ଏହାର ନିର୍ମାଣ ପାଇଁ ବିଶେଷ ଭୂତାପୀୟ ପ୍ରବଣତା ଅନ୍ୟ ଭୂବୈଜ୍ଞାନିକ ପରିସ୍ଥିତି ଗୁଡିକର ଆବଶ୍ୟକତା ହୋଇଥାଏ । ନିର୍ମାଣ ପାଖାପାଖି ସମସ୍ତ ଉଷ୍ମ ପ୍ରସ୍ରବଣ ପ୍ରକ୍ରିୟା ଜ୍ୱାଳାମୁଖୀ କ୍ଷେତ୍ରରେ ହୋଇଥାଏ ଏବଂ ଉଷ୍ମ ପ୍ରସ୍ରବଣ ତିଆରି କରିବା ପାଇଁ ମାଗ୍ମାର ନିକଟତର ଉପସ୍ଥିତି ଆବଶ୍ୟକ ହୋଇଥାଏ । ବାହ୍ୟ ଜଳ ଧୀରେ-ଧୀରେ ପାଖା ପାଖି ୨,୦୦୦ ଫୁଟ ଗଭୀରତାରେ ମାଗ୍ମାଦ୍ୱାରା ଗରମ ହୋଇଥିବା ଚଟାଣ ସମ୍ପର୍କରେ ଆସିଥାଏ , ଯାହାଦ୍ୱାରା ଭାରି ଚାପ ସ୍ଥିତିରେ ଏହି ପାଣିରେ ଉଷ୍ମତା ଆସିଥାଏ । ପୁନଶ୍ଚ ବାମ୍ଫ ଏବଂ ଗରମ ପାଣିର ଏହି ମିଶ୍ରଣ ଭୟଙ୍କର ଚାପରେ ପୃଷ୍ଠ ଆଡ଼କୁ ତୀବ୍ର ଗତିରେ ଆସିଥାଏ ଓ ଉଷ୍ମୋତ୍ସ ମୁହଁରୁ ଫାଟି ଯାଏ । ଦୁନିଆର ପାଖାପାଖି ଏକ ହଜାର ଉଷ୍ମ ପ୍ରସ୍ରବଣ ରହିଛି ଯେଉଁଥିରୁ ଅଧା ଆମେରିକାର  "ୟୋଲୋଷ୍ଟୋନ ନ୍ୟାସନାଲ ପାର୍କ" ରେ ରହିଛି । ପ୍ରମୁଖ ଉଷ୍ମୋତ୍ସ କ୍ଷେତ୍ର ଏବଂ ତା 'ର ବିତରଣ ଉଷ୍ମ ପ୍ରସ୍ରବଣ ପ୍ରାୟତଃ ଦୁର୍ଲଭ ଅଟେ, ଯାହାକୁ ଜଳ, ଉଷ୍ମତା ଏବଂ ପକ୍ଷ  (ପ୍ଲବୀଙ୍ଗ)ର ସଂଯୋଗ ଆବଶ୍ୟକତା ପଡିଥାଏ  । ପୃଥିବୀର କିଛି ସ୍ଥାନରେ ସଂଯୋଗର ଆବଶ୍ୟକତା ପଡିଥାଏ । ବ୍ୟୁପତ୍ତି ତତ୍ତ୍ୱ ଆଇସଲ୍ୟାଣ୍ଡରେ  "ଗୀଜର"   (ଉଷ୍ମ ପ୍ରସ୍ରବଣର ଇଂରାଜୀ ନାମ) ଶବ୍ଦର ଉତ୍ପତ୍ତି ୧୮ବିଂ ଶତାବ୍ଦୀର ଶେଷରେ ଇଂରାଜୀ ଶବ୍ଦ  "ଗୀଜର"  ତାରିଖରେ ହୋଇଥିଲା , ଯାହାର ନାମ ଆଇସଲ୍ୟାଣ୍ଡରେ ଏକ ବିଶେଷ ଝରଣା ରୂପେ ରଖା ଯାଇଥିଲା । ଏହା ଆଇସଲ୍ୟାଣ୍ଡିକ ଶବ୍ଦ  "ଗୀସା" ରୁ  "ଗୁସ"  ହୋଇଥିଲା ।. ରୂପ ଏବଂ କାର୍ଯ୍ୟ ଉଷ୍ମ ପ୍ରସ୍ରବଣ ଏକ ଅଣ-ବୈଜ୍ଞାନିକ ବିଶେଷତା ଅଟେ । ଏହା ସାଧାରଣତଃ ଜ୍ୱାଳାମୁଖୀ କ୍ଷେତ୍ରରୁ ଯୋଡ଼ି ହୋଇ ରହିଥାଏ । ଯେତେବେଳେ ପାଣି ଫୁଟେ, ଯାହାର ପରିଣାମ ସ୍ୱରୂପ ଚାପରେ ଥିବା ଉଷ୍ମ ପ୍ରସ୍ରବଣର ଆନ୍ତରିକ ପାଇପ ଲାଇନ ମାଧ୍ୟମରେ ପୃଷ୍ଠ ଭାଗରେ ବାମ୍ଫ ଏବଂ ପାଣିର ଏକ ସ୍ତମ୍ଭକୁ ଅସହାୟ କରିଥାଏ । ଉଷ୍ମ ପ୍ରସ୍ରବଣ ଗଠନ ପାଇଁ ବିଶେଷ ରୂପେ ତିନୋଟି ଭୂ-ଗର୍ଭିୟ ସ୍ଥିତିର ସଂଯୋଜନର ଆବଶ୍ୟକତା ପଡ଼ିଥାଏ ଯାହା ସାଧାରଣତଃ ଜ୍ୱାଳାମୁଖୀ ଅଞ୍ଚଳରେ ମିଳିଥାଏ । ଉଷ୍ମୋତ୍ସ ନିର୍ମାଣ ପାଇଁ ଆବଶ୍ୟକ ଉଷ୍ମ  "ମାଗ୍ମା" ରୁ ଆସିଥାଏ , ଯେପରି ପୃଥିବୀ ପୃଷ୍ଠରୁ ପୁରା ପାଖାପାଖି ହେବା ଆବଶ୍ୟକ । ଏହାକୁ ତିଆରି କରିବା ପାଇଁ,  "ଅସ୍ଥିଭଙ୍ଗ" ,  "ଫାଟ"  ଏବଂ ଛିଦ୍ରଯୁକ୍ତ ସ୍ଥାନ ଓ ବେଳେବେଳେ ଗର୍ତ୍ତରୁ ତିଆରି ଏକ ନଳ-ସାଜି  (ଜଳ ଯୋଗାଣ ବ୍ୟବସ୍ଥାର ଯନ୍ତ୍ରପାତି) ପ୍ରଣାଳୀର ଆବଶ୍ୟକତା ପଡିଥାଏ  । ଏଥିରେ ପାଣି ଗରମ କରିବା ପାଇଁ ଏକ ଜଳାଶୟ ମଧ୍ୟ ସାମିଲ ରହିଛି । ବିଜୁଳି ମେସିନ ଗରମ ପାଣିର ବ୍ୟବହାର କରିବା ପାଇଁ ବିଜୁଳିର ମେସିନ  (ଗୀଜର)ର ବ୍ୟବହାର କରାଯାଏ, ତା 'ର ନାମ ହୁଏତ ଏଥିରେ ପଡ଼ିଥିବ ।
ବୈଷୟିକ ବିଜ୍ଞାନ ହେଉଛି ବିଜ୍ଞାନର ଏକ ଶାଖା, ଯାହାକି ପ୍ରୟୋଗାତ୍ମକ ଦିଗକୁ ସୁଚାଇଥାଏ । ବିଭିନ୍ନ ଯନ୍ତ୍ର, ଉପକରଣ, ଆକୃତି, ସିଷ୍ଟମ ଓ ପଦାର୍ଥର ଗଠନ, ମରାମତି ଆଦି ପାଇଁ ବୈଜ୍ଞାନିକ, ଅର୍ଥନୈତିକ, ସାମାଜିକ ଓ ପ୍ରୟୋଗାତ୍ମକ ଜ୍ଞାନକୌଶଳର ବ୍ୟବହାରକୁ ବୈଷୟିକ ବିଜ୍ଞାନ ବା ଇଞ୍ଜିନିୟରିଂ କୁହାଯାଏ ।
ମାଲ୍‌ପୁରା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ତୋଙ୍କ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଲ୍‌ପୁରା ୨୬.୨୮୮୦ ଉତ୍ତର ଅକ୍ଷାଂଶ ଓ ୭୫.୩୭୫୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୭୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଲ୍‌ପୁରା ସହରର ମୋଟ ଜନସଂଖ୍ୟା ୨୭୨୪୨ ଅଟେ । ସେଥି ମଧ୍ୟରୁ ୫୧.୬୦% ଜଣ ପରୁଷ ହୋଇଥିବା ବେଳେ ୪୮.୪୦% ଜଣ ନାରୀ ଅଟନ୍ତି । ମାଲ୍‌ପୁରାର ସାକ୍ଷରତା ହାର ୬୨.୧୦% ଅଟେ । ଏହା ଜାତୀୟ ହାରଠାରୁ ୨.୭୪% ପ୍ରତିଶତ କମ ଅଟେ । ସେଥିରୁ ୩୭.୬୬% ପ୍ରତିଶତ ପୁରୁଷ ଓ ୨୪.୪୪% ନାରୀ ଅଟନ୍ତି । ୧୬.୬୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାଲ୍‌ପୁରାର ସରକାରୀ ଭାଷା ଅଟେ ।
ନାଳନ୍ଦା ବିହାରରେ ଅବସ୍ଥିତ ଏକ ପ୍ରାଚୀନ ତଥା ପୁରାତନ ଧାର୍ମିକ ଶିକ୍ଷା କେନ୍ଦ୍ର । ଏହା ପାଟନାଠାରୁ ୮୮ କି.ମି ଦୂର ଦକ୍ଷିଣ-ପୂର୍ବରେ ଅବସ୍ଥିତ। ଏହା ବିଶ୍ୱର ପ୍ରାଚୀନତମ ବିଶ୍ୱବିଦ୍ୟାଳୟର ଭଗ୍ନାବଶେଷ ଥିବା ଏକ ପର୍ଯ୍ୟଟନ ସ୍ଥଳ ।
ଫଟୋ ବା ଚିତ୍ର ଉତ୍ତୋଳନ କରୁଥିବା ଉପକରଣକୁ କ୍ୟାମେରା କୁହାଯାଏ । ଏହା ଫିଲ୍ମ୍‌ ବା ଇଲେକ୍ଟ୍ରୋନିକ୍‌ର ବ୍ୟବହାର କରି ଚିତ୍ର ତିଆରି କରିଥାଏ । ଗୋଟିଏ ଲେନ୍ସ୍‌ ଫିଲ୍ମ୍‌ ବା ଇଲେକ୍ଟ୍ରୋନିକ୍‌ ଛବି ସୃଷ୍ଟି କରିଥାଏ । ଥରକରେ ଗୋଟିଏ ଛବି ଉତ୍ତୋଳନ କରୁଥିବା କ୍ୟାମେରାକୁ ସ୍ଥିରଚିତ୍ର ବା ଷ୍ଟିଲ୍‌ କ୍ୟାମେରା କୁହାଯାଏ । ଲଗାତାର୍‌ ଏକାଧିକ ଛବି ଉତ୍ତୋଳନ କରୁଥିବା କ୍ୟାମେରାକୁ ମୁଭି କ୍ୟାମେରା କୁହାଯାଏ । ଭିଡିଓ ନେଇ ପାରୁଥିବା କ୍ୟାମେରାକୁ ଭିଡିଓ କ୍ୟାମେରା ବା କ୍ୟାମ୍‌କୋଡର୍‌ କୁହାଯାଏ । ଫୋନ୍‌ରେ କ୍ୟାମେରା ଥିଲେ ତାହାକୁ କ୍ୟାମେରା ଫୋନ୍‌ କୁହାଯାଏ । କ୍ୟାମେରା ଏମିତି ଏକ ବାକ୍ସ ଯାହା ମଧ୍ୟକୁ ନ ଚାହିଁଲା ପର୍ଯ୍ୟନ୍ତ ଆଲୋକ ପ୍ରବେଶ କରିପାରେ ନାହିଁ । କ୍ୟାମେରାର ଏକ ପାର୍ଶ୍ୱରେ ଆଲୋକ ପ୍ରବେଶ ପାଇଁ ଏକ ଛିଦ୍ର ଥାଏ, ଯାହାକୁ ଆପେରେଚର୍‌ କୁହାଯାଏ । ଅନ୍ୟ ପାର୍ଶ୍ୱରେ ଏମିତି ଏକ ବସ୍ତୁ ଥାଏ ଯିଏ ଆପେରେଚର୍‌ ମଧ୍ୟ ଦେଇ ଆସୁଥିବା ଛବିକୁ ଧରିରଖେ । ଆନାଲଗ୍‌ କ୍ୟାମେରାରେ ଏହା ଫିଲ୍ମ୍‌ ହୋଇଥିବା ସ୍ଥଳେ ଡିଜିଟାଲ୍‌ କ୍ୟାମେରାରେ ଇଲେକ୍ଟ୍ରୋନିକ୍‌ ସେନ୍‌ସର୍ ଥାଏ । ସଟର୍‌ ନାମକ ଅନ୍ୟ ଏକ ଅଂଶ ଛବି ନେବା ପର୍ଯ୍ୟନ୍ତ ଆଲୋକକୁ ରୋକେ । ଛବି ନେଲାବେଳେ ସଟର୍‌ ଆଲୋକକୁ ରାସ୍ତା ଛାଡ଼ିଦିଏ । ଏହାଦ୍ୱାରା ଆଲୋକ ଫିଲ୍ମ୍‌ ବା ଇଲେକ୍ଟ୍ରୋନିକ୍‌ ସେନ୍‌ସର୍‌ରେ ଛବି ତିଆରି କରେ । ଅନେକ କ୍ୟାମେରାରେ ଆଲୋକର ମାତ୍ରା କମ୍‌ ବେଶୀ କରିବା ପାଇଁ ଆପେରେଚର୍‌ ଆକାର ବଦଳାଇ ହୁଏ । ଆଲୋକ ପ୍ରବେଶ ପାଇଁ ସଟର୍‌ ଖୋଲିବାର ସମୟ ମଧ୍ୟ ବଦଳା ଯାଇପାରେ । ଏହା ମଧ୍ୟ ଆଲୋକର ମାତ୍ରାକୁ କମ୍‌ ବେଶୀ କରେ । ଅନେକ ସମୟରେ କ୍ୟାମେରାସ୍ଥ ଇଲେକ୍ଟ୍ରୋନିକ୍‌ ଏ ସବୁ ନିୟନ୍ତ୍ରଣ କରୁଥିବା ବେଳେ ସ୍ଥଳ ବିଶେଷରେ କ୍ୟାମେରା ବ୍ୟବହାରକାରୀ ମଧ୍ୟ ନିୟନ୍ତ୍ରଣ କରେ । ଇତିହାସ ଲାଟିନ ଭାଷା କ୍ୟାମେରା ଅବସ୍କୁରା  (ଅନ୍ଧାର କୋଠରୀ)ରୁ କ୍ୟାମେରା ଶବ୍ଦର ଉତ୍ପତ୍ତି । କୌଣସି ଅନ୍ଧାର କୋଠରୀରେ ଗୋଟିଏ ପିନ୍‌କଣା କରିଲେ କୋଠରୀର ବିପରୀତ ପାର୍ଶ୍ୱରେ ବାହାରର ଏକ ଓଲଟା ପ୍ରତିଛବି ସୃଷ୍ଟି ହୋଇଥାଏ। ଏହି ନିୟମକୁ ଆଧାର କରି କ୍ୟାମେରାର ଯାତ୍ରା ଆଜି ପର୍ଯ୍ୟନ୍ତ୍ ପହଞ୍ଚିଛି। ପ୍ରଥମେ ପ୍ରଥମେ ଚିତ୍ରକୁ ସ୍ଥାୟୀ କରିବା ପାଇଁ ଅନେକ ଗବେଷଣା ପରେ ୧୮୨୬ରେ ହିଁ ସଫଳତା ମିଳିଥିଲା।
ଅଲ ଚିକି ଲିପି ଏକ ଲେଖିବା ପ୍ରଣାଳୀ ଯାହାକୁ ସାନ୍ତାଳୀ ଭାଷା ଲେଖିବା ପାଇଁ ବ୍ୟବହାର କରାଯାଏ । ଅଲ ଚିକି ବହୁବିଧ ନାମ ଯଥା ଅଲ ଚେମେଦ  "ପ୍ରଣାଳୀ" , ଅଲ ଓ ବେଳେବେଳେ ସାନ୍ତାଳ ଅକ୍ଷର ବୋଲି ଜଣାଶୁଣା । ଏହି ଲିପି ପଣ୍ଡିତ ରଘୁନାଥ ମୁର୍ମୁଙ୍କଦ୍ୱାରା ୧୯୨୫ ମସିହାରେ ବିକଶିତ ହୋଇଥିଲା । ପୂର୍ବରୁ ସାନ୍ତାଳ ଭାଷାକୁ ଲାଟିନ ଲିପିରେ ଲେଖାଯାଉ ଥିଲା । କିନ୍ତୁ ସାନ୍ତାଳୀ ଭାଷା ଅନ୍ୟ ଆର୍ଯ୍ୟ-ଭାରତୀୟ ଭାଷା ପରି ହୋଇନଥିବାରୁ, ଏହାର ପ୍ରତି ଧ୍ୱନିକୁ ପ୍ରଚଳିତ ଆର୍ଯୀୟ ଲିପିରେ ଲେଖିବା ସମ୍ଭବ ହେଉ ନଥିଲା । ସାନ୍ତାଳୀ ଭାଷାର ପ୍ରତି ଧ୍ୱନି, ବିଶେଷ କରି ଏହାର ସ୍ୱର ବର୍ଣ୍ଣ ଓ କେତେକ ବ୍ୟଞ୍ଜନ ବର୍ଣ୍ଣ ପାଇଁ ଭାରତୀୟ ଲିପି ମାନଙ୍କରେ ଅକ୍ଷର ନଥିଲା । ବ୍ରାହ୍ମୀ ଲିପିରୁ ଆସିଥିବା ଅନ୍ୟାନ୍ୟ ଭାରତୀୟ ଭାଷାର ଲିପି ପରି ଅଲ ଚିକିରେ ମାତ୍ରାର ବ୍ୟବହାର ହୁଏ ନାହିଁ ଏବଂ ବ୍ୟଞ୍ଜନ ବର୍ଣ୍ଣ ଓ ସ୍ୱର ବର୍ଣ୍ଣର ସମାନ ଗୁରୁତ୍ତ୍ୱ ରହିଥାଏ । ପ୍ରଥମେ ଜଣେ ନରବେର ପାଦ୍ରୀ ପଲ ଅଲାଫ ବୋଡ଼ିଙ୍ଗ ଲାଟିନ ଅକ୍ଷରରେ ସାନ୍ତାଳି ଲେଖିବା ଆରମ୍ଭ କରିଥିଲେ । ଅଲ ଚିକିର ଆରମ୍ଭ ପରେ ଏଥିରେ ଲେଖାଲେଖି ଅଧିକ ସହଜ ହୋଇ ପାରିଛି । ଅଲ ଚିକି ଏକ ସଳଖ ଅକ୍ଷର, ଏହା ଯୁକ୍ତାକ୍ଷର ରହିତ ଓ ସ୍ୱର ବର୍ଣ୍ଣ ଓ ବ୍ୟଞ୍ଜନ ବର୍ଣ୍ଣ ସମାନ ଭାବରେ ବ୍ୟବହାର ହୋଇଥାନ୍ତି । ଆହୁରି ମଧ୍ୟ ଏହା ଧ୍ୱନିକୁ ନେଇ କେବଳ ଏହି ଭାଷା ପାଇଁ ତିଆରି କରାଯାଇଥିବାରୁ ଖୁବ ସହଜରେ ସାନ୍ତାଳୀ ଭାଷାର ଉଚ୍ଚାରଣ ସବୁ ଏଥିରେ ପ୍ରକାଶ କରିହୁଏ । ଅଲ ଚିକିରେ ସମୁଦାୟ ୩୦ଟି ବର୍ଣ୍ଣ ରହିଛି,ସେଥି ମଧ୍ଯରୁ ୨୪ଟି ବ୍ଯଞ୍ଜନ ବର୍ଣ୍ଣ ୬ଟି ସ୍ୱର ବର୍ଣ୍ଣ । ଏହା ବ୍ୟତୀତ ୫ଟି ପରିବର୍ତ୍ତିତ ବର୍ଣ୍ଣ ଅଛି ଯାହାକୁ ଟୁଡାଃ କୁହାଯାଏ । ଏହି ଲିପିକୁ ବାମରୁ ଡାହାଣକୁ ଲେଖାଯାଏ । ଇଉନିକୋଡ ଚାର୍ଟ ଇଉନିକୋଡ଼ ମାନକରେ ଅଲ ଚିକି ଏପ୍ରିଲ, ୨୦୦୮ରେ ଯୋଡ଼ାଯାଇଥିଲା ଯାହା ୫.୧ ସଙ୍କଳନରେ ଆସିଅଛି ।